Штрафыңды түлә һәм тыныс йоҡла | ГТРК «Башкортостан» — Новости Уфы и РБ\n24 июля 2015 — 16:32\nРеспубликала штрафтарын түләмәүсе водителдәрҙе асыҡлау буйынса рейд бара. Юл-патруль хеҙмәте инспекторҙары автомобилдәрҙе туҡтатып, водителдәрҙең түләнмәгән бурыстарын тикшерә. Әгәр штраф ҡарар сығарылғандан һуң 60 тәүлек эсендә түләнмәһә, водитель ҡулға алына. 255-се маршрут автобусы водителе Мәхмүт Ҡорбановтың да бурыстары йыйылып киткән. Мәхмүт Ҡорбанов Ҡырғыҙстан ватандашы. Ул бында оҙаҡ йылдар эшләһә лә, ҡанундарҙы һанға һуҡмай. Етмәһә, аҡланып та маташты. Ҡорбановтың 500 һумлыҡ түләнмәгән бурысы барлығы асыҡланды. Әммә водитель уны түләүен, тик квитанцияны юғалтыуын раҫларға тырышты. Бурыстарҙы юл-патруль хеҙмәте полкында ла асыҡларға мөмкин. Бында түләнмәгән штрафтар булған осраҡта административ протокол төҙөлә. Һуңынан юл-патруль хеҙмәте ҡулға алынған водителде полиция бүлегенә тапшыра, артабан ул йәшәгән урыны буйынса мировой судҡа йүнәлтелә. Ҡағиҙә боҙоусыны ниндәй яуаплылыҡ көткәнен мировой судья хәл итә. Юл хәрәкәте инспекторҙары административ тәртип боҙоу тураһындағы ҡарар үҙ көсөнә ингәндән һуң уны 60 көн эсендә түләргә саҡыра. Сөнки күптәр ошо сәбәпле күңелһеҙ хәлгә тарый. Юл-хәрәкәте хәүефһеҙлеге ҡағиҙәләрен боҙоп, яуаплылыҡҡа тарттырылған, әммә ошоға тиклем штрафтарын түләмәүсе водителдәрҙе асыҡлау буйынса ошондай махсус саралар артабан да үткәрелеп торасаҡ. Уның барышында юл-патруль хеҙмәте тарафынан һәр водитель туҡтатылып, штрафтар базаһы буйынса тикшерелә. Бурысы йыйыусыларҙы иһә административ яуаплылыҡ көтә. Мәхмүт Ҡорбанов кеүек үҙ ирке менән штрафын түләргә ашыҡмаған граждандарға законға ярашлы өс төрлө яза ҡаралған. Тәүгеһе булған бурыстарын икеләтә арттырып түләү, икенсеһе 50 сәғәткә тиклем эшкә ҡушыу, өсөнсөһө 15 тәүлеккә тиклем ҡулға алыу.


Материалы за 07.06.2017 » "Йәшлек" гәзите\nГазета "Йәшлек" » Материалы за 07.06.2017\nШүлгәнташта яңы һүрәттәр табылды\nЯңылыҡтар таҫмаһы // 7-06-2017, 15:30\nШүлгәнташ мәмерйәһендә бығаса кеше күҙенә салынмаған яңы һүрәттәр табылған. Ошо турала Мәскәү ғалимдары белдерә.\nТарихсылар мәмерйәнең стеналарын фотограммаметрик ысул менән төшөрөп моделен яһап, ике һүрәт барлығын асыҡлаған. Улар ҙа быға тиклем табылғандары кеүек буяуҙар ярҙамында эшләнгән. Геометрик һындарҙан тыш, археологтар тағы ла төрлө таптар барлығы тураһында әйтә....\nКрасноярск йомрандары юл аша светофор утына ғына сыға\nЯңылыҡтар таҫмаһы // 7-06-2017, 10:06\nБыл ҡаланың уртаһында Татышев утрауы исемле парк бар. Унда кешеләр ял итә, велосипедтарҙа, роликтарҙа йөрөй. Паркта шулай уҡ биш меңдән ашыу йомран йәшәй. Бында хатта Йомран аҡланы ла бар.\nОшо көндәрҙә парктағы асфальт юлда зембра разметкаһы һалып, светофор ҡуйғандар. Уның буйынса кешеләр үтә алмай, ә бына йомрандар – рәхим итегеҙ! Юлдағы һыҙаттар һәм светофор бәләкәй генә итеп эшләнгән, 5.19.1 «Пешеходный переход» тамғаһында йомран төшөрөлгән.\nБындай ғәҙәти булмаған акция Татышев утрауының йомрандар төбәге икәнен бар Рәсәйгә танытыу өсөн эшләнде....


Башҡортостан — торлаҡты сафҡа индереү буйынса Волга буйы федераль округында лидер // Йәмғиәт | новости башинформ.рф\nБашҡортостан — торлаҡты сафҡа индереү буйынса Волга буйы федераль округында лидер\n15:23, 14 декабря 2015 Йәмғиәт\nБашҡортостан — торлаҡты сафҡа индереү буйынса Волга буйы федераль округында лидер Фото: Олег Яровиков\nӨФӨ, 2015 йыл, 14 декабрь. /«Башинформ» мәғлүмәт агентлығы, Ксения Калинина/.\nБашҡортостан — торлаҡты сафҡа индереү буйынса Волга буйы федераль округында лидер. Башҡортостанстат мәғлүмәттәре буйынса, ағымдағы йылдың ғинуар-ноябрь айҙарында төбәктә финанслауҙың бөтә сығанаҡтары иҫәбенә дөйөм майҙаны 2406,1 мең квадрат метрлыҡ 29,5 мең фатир сафҡа индерелгән. Уҙған йылдың ошо уҡ осорона ҡарата күрһәткес 2,5 процентҡа артҡан. 1000 кешегә 591 квадрат метр торлаҡ төҙөлгән.\nХалыҡ үҙ иҫәбенә һәм кредиттар ярҙамында дөйөм майҙаны 1536,3 мең квадрат метрлыҡ 13,4 мең шәхси йорт һалған. Был күрһәткес былтырғы менән сағыштырғанда 6,4 процентҡа кәмегән. Уларҙың торлаҡ төҙөлөшө структураһындағы өлөшө 63,8 процент тәшкил иткән. Республика предприятиелары һәм ойошмалары сафҡа индергән торлаҡ күләме 23,4 процентҡа артҡан һәм 869,8 мең квадрат метр тәшкил иткән. Шуларҙың 82,1 мең квадрат метры (9,4 проценты) эконом класлы торлаҡ стандарттарына тап килә.\nТөҙөлөш, инвестициялар һәм торлаҡ-коммуналь хужалыҡтың статистика бүлегендә 2015 йылдың 11 айы йомғаҡтары буйынса Башҡортостандың торлаҡты сафҡа индереү буйынса Волга буйы федераль округы төбәктәре араһында беренсе урынды биләүен һыҙыҡ өҫтөнә алдылар. Артабан Татарстан килә — 2098,6 мең квадрат метр, Һамар өлкәһе — 1424,0, Нижегород өлкәһе — 1094,6, Ырымбур өлкәһе — 1029,1, Мордовия Республикаһы — 234,9.\nТеги: төҙөлөш,торлаҡ,волга буйы федераль округы,рейтинг,башстат


Индоутка үрсетеү отошло\n23 Ноябрь , 17:53\nҺуңғы йылдарҙа күптәр индоутка (мускус өйрәге) аҫрай башланы. Уның ите өйрәктекенән тәмлерәк, майһыҙ һәм диетик булыуы менән отошло. Йомортҡаһы ла ашарға яраҡлы, файҙалы ла. Ҡош ҡышҡы һыуыҡҡа сыҙам, йылытыла торған һарайға мохтаж түгел. Ҡышын уның өсөн иң мөһиме – ҡоро иҙән.\nӨйрәктәрҙән айырмалы булараҡ, йылға-күлдәр ҙә кәрәкмәй, уларға эсәр өсөн һыу ҡуйыу ҙа етә. Ауырыуға бирешеп бармайҙар, иммунитеттары көслө.\nҺәр береһе йылына яҡынса йөҙләп (70 грамға тиклем) йомортҡа һала. Бер ултыра торған индоутка йомортҡаһының яртыһынан күберәгенән “малайҙар” тыуа, ике ай эсендә был ҡоштарҙың ауырлығын ике килограмдан арттырырға мөмкин. Аталарыныҡы – биш-алты, инәләренеке өс килограмға тиклем етә.\nИндоутка яҡшы баҫа, үҙенең генә түгел, тауыҡ, ҡаҙ, күркә йомортҡаларынан да бәпкә һәм себештәр сығара ала. Был ҡоштар сағыштырмаса тауышһыҙ һанала. Үҙҙәре йәшәгән биләмәне яҡшы беләләр, бәпкәләрен йыраҡҡа алып йөрөмәйҙәр, шуға күрә уларҙы юғалтмай тиерлек. Бәпкәләргә йыртҡыс ҡоштар ҙа һөжүм итеп йөҙәтмәй.\nИндоутканы ит өсөн генә үҫтергәндә, инә ҡоштарҙы башҡа теләһә ниндәй тоҡом менән ҡушылдырырға мөмкин. Тоҡом шаҡтай ҙур (дүрт килограмға ҡәҙәр), ләкин нәҫел ҡалдырырға һәләтһеҙ була. Быларҙың барыһы ла индоуткаларға хас кәмселектәрҙе артығы менән ҡаплап китә. Кәмселектәргә килгәндә, йомортҡанан бәпкә сығыуының оҙаҡҡа һуҙылыуын (33-35 көн), ит өсөн үҫтереүҙең шаҡтай ваҡыт талап итеүен (11-12 аҙна), шулай уҡ йомортҡа һалыуҙың миҙгелле булыуын (яҙын һәм көҙөн) әйтергә мөмкин.\nИшек алдының таҙалығын һаҡлап торорға кәрәк. Әлеге ҡыҙыҡһыныусан һәм бар нәмәне ашарға әҙер ҡоштар өсөн ваҡ тимер киҫәктәре кеүек әйберҙәр хәүеф тыуҙыра. Йөн ҡойоу ай ярым-ике ай дауам итә. Шуға индоуткаларҙы һуйыуҙың беренсе ваҡыты 13-сө аҙнанан да һуң булмаҫҡа тейеш. Ә икенсеһе 20 – 24 аҙнанан ғына башлана.


Эш эҙләүгә - 40 сәғәт\nЭш эҙләүселәргә аҙнаһына нәҡ ошо тиклем, ә бәлки күберәк тә\nваҡыт сарыф итергә кәрәк. Был айырыуса уҡыу йорттары сығарылыусыларына ҡағыла. Сөнки ныҡышмалы рәүештә эҙләргә һә ләтле булғандар ғына яҡшы эш урынына дәғүә итә ала. Ә инде э ш бүре түгел, урманға ҡасмаҫ кеүек мәҡәлдәр күптән үҙенең актуаллеген юғалтты.\nБөгөнгө йәштәргә студент эскәмйәһендә ултырғанда уҡ эш тураһында ҡайғырта башларға ваҡыт. Ошо көндәрҙә эшкә урынлашыу мәсьәләләренә арналған ғилми - ғәмәли конференцияла Башҡортостан Республикаһының Йәштәр сәйәсәте буйынса дәүләт комитеты рәйесе Юлай Ильясов йәштәргә ошондай кәңәш бирҙе.\nБының ыңғай яҡтары етерлек. Йәш кеше коллективта эшләү тәжрибәһенә эйә була - бер, кейем - һалымға йәки төнгө клубт а\nкүңел асыуға аҡса эшләй - ике, хеҙмәт кенәгәһендә тәүге яҙы у ала - өс. Һуңғы пункт бөгөн айырыуса мөһим.\nБөгөн хеҙмәт баҙарында ауыл хужалығы эшсәндәре, сауҙа һәм\nйәмәғәт туҡландырыу, сәнәғәт, төҙөлөш өлкәһендә эшләүселәр кәрәк. Финанс - кредит, торлаҡ - коммуналь хужалыҡ өлкәһе белгестәре артыҡ һорау менән файҙаланмай. Әммә йәштәр араһында әлеге ваҡытта бухгалтер, юрист, офис - менеджер, уҡытыусы, инженер, секретарь, менеджер, сауҙа вәкиле, һаҡсы,\nйөк ташыусы һөнәре популяр.\nӨсөнсө пунктҡа килгәндә, бында Юлай Талха улы йәштәргә түләүһеҙ эшләп ҡарарға кәңәш бирҙе. Әйтәйек, буласаҡ юристар\nөсөн - йәмәғәтселекте ҡабул итеү бүлмәһендә тәжрибә туплау. Бындай урын Башҡорт дәүләт университетының Хоҡуҡ институтында бар. Ул үҙе иһә уҡыу осоронда слесарь - балта оҫтаһы булып эшләгән, шуға күрә уҡыуҙы тамамлағандан һуң\nөс йыллыҡ стажға ҡағылышлы проблема уны борсомаған.\nЙәштәргә эшкә урынлашырға булышлыҡ итеү үҙәктәренең йәштәрҙең эшкә урынлашыу проблемаһын хәл итеүгә индергән\nөлөшө ҙур, улар 10174 кешегә эш табырға ярҙам иткән. Мәҫәлә н, 2005 йылда был үҙәктәргә һәм уның филиалдарына ярҙам һора п 18798 йәш кеше, улар иҫәбендә 4987 балиғ булмағандар мөрәжәғәт иткән. 1833 кеше даими эш урынына, 4211 кеше - ваҡытлыса эшкә урынлаштырылған.\nРеспубликаның Елена Поспелова исемендәге "Перспектива" вожатыйҙар әҙерләү үҙәге үткән йылда балаларҙы һауыҡтырыу лагерҙарында 453, "Коперник" үҙәге - 1113 кешене эшкә урынлаштырған. Үҙәктәргә башлыса урта махсус белемле егеттәр\nһәм ҡыҙҙар мөрәжәғәт итә ( 45 процент). Икенсе урында - тамамланмаған юғары белемле йәштәр (34 процент), өсөнсө урында - юғары белемлеләр (19). Дөйөм урта белем алған йәштә ° (башлыса улар балиғ булыу йәшенә етмәгән) ике процент тәшкил итә.\n2005 йылда Башҡортостанда барлығы 74744 йәш кеше эш урыны м енән тәьмин ителгән, улар араһында республиканың ҡала һәм\nрайон хакимиәттәренең йәштәр сәйәсәте буйынса органдары ярҙамы менән - 18252 кеше эш урынлы булған.\nЭш үҙенән - үҙе табылмай, әлбиттә. Уны табыр өсөн байтаҡ көс түгергә кәрәк. Эш эҙләүҙә иң мөһиме - кеше үҙе, уның тел әге, һәләттәре һәм әүҙемлеге.\nҺүҙ аҙағында эш эҙләүселәргә бер нисә кәңәш:\n1. Һеҙгә бер кем дә бер нимә лә тейеш түгел, шул иҫәптән эш урынын да, уны алыу өсөн көрәшергә кәрәк.\n2. "Даланлылар" һәм "даланһыҙҙар" араһында айырма хеҙмәт баҙарындағы кризис кеүек тышҡы факторҙарҙан түгел, һәр кемдең үҙ эшен нисек алып барыуынан сығып билдәләнә.\n3. Эш эҙләй башлар алдынан алдығыҙға аныҡ маҡсат ҡуйығыҙ һәм һуңғы һөҙөмтәне күҙаллағыҙ.\n4. Булғандан сығып ҡына ҡарар ҡабул итмәгеҙ. Үҙегеҙ теләг ән эш урынына ныҡышмал рәүештә ашҡынығыҙ.\n5. Үҙегеҙ өсөн ниндәй эш эҙләүегеҙҙе асыҡлағандан һуң, бы л\nтурала мөмкин тиклем күберәк кешегә белдерегеҙ. Һеҙҙең проблема хаҡында күберәк кеше белгән һайын ул тиҙерәк хәл ителәсәк.\n6. Шул уҡ эште башҡара алыусы кешеләрҙән нимә менән айырылып тороуығыҙҙы билдәләүгә күберәк ваҡыт сарыф иткән\nһайын был эште ҡулға төшөрөү ышанысы арта бара.\n7. Бөгөнгө ваҡытта кәрәк булған белем һәм күнекмәләр менә н ҡоралланырға тырышығыҙ, айырыуса компьютер менән файҙалана белеү мөһим.\n8. Эш эҙләү менән аҙнаһына 40 сәғәт йәки унан да күберәк ваҡыт шөғөлләнегеҙ.\n9. Үҙегеҙҙе тиҫтәләгән кире ҡағыу алырға мөмкин булыуына әҙерләгеҙ. Был нормаль хәл. Тырышлығығыҙ һөҙөмтәһендә барыбер уңышҡа өлгәшәсәкһегеҙ.\n10. Хеҙмәт баҙарындағы хәл тураһында хәбәрҙар булырға тырышығыҙ.


Силәбелә Башҡортостан Конституцияһы көнөндә тантаналы ҡабул итеү ойошторолдо // Йәмғиәт | новости башинформ.рф\nСиләбелә Башҡортостан Конституцияһы көнөндә тантаналы ҡабул итеү ойошторолдо\n15:17, 25 декабря 2015 Йәмғиәт\nСиләбелә Башҡортостан Конституцияһы көнө уңайынан тантаналы ҡабул итеү ойошторолдо. Уны Башҡортостандың Урал федераль округындағы вәкиле Амур Хәбибуллин үткәрҙе. Байрамда Силәбе өлкәһе губернаторы урынбаҫары Вадим Евдокимов, Силәбе мэры Евгений Тефтелев, Венгрияның генераль консулы Пал Фабиан, Ингушетия Республикаһының тулы хоҡуҡлы вәкиле Көрәш Аушев, Златуст мэры Вячеслав Жилин, милли район башлыҡтары Исрафил Вәлишин һәм Сибәғәтулла Әминев, Силәбе өлкәһе һәм Төмәндең башҡорт йәмәғәтселеге ҡатнашты.\nТантана сиктәрендә протокол осрашыуы булды, Рәсәй һәм Башҡортостан гимндары яңғыраны, Амур Хәбибуллин байрам телмәре менән сығыш яһаны. Кисә үҙешмәкәр музыканттар башҡарыуында милли-мәҙәни программа менән дауам итте.\nАмур Хәбибуллин сәләмләү һүҙендә республика һәм Урал төбәктәре араһында уртаҡлыҡтар күп булыуын билдәләне. Ул төбәктәр араһында артабанғы күп йыллыҡ һәм күп яҡлы хеҙмәттәшлеккә ышаныс белдерҙе.\n«Мин ысын күңелдән Башҡортостан халҡын милли байрам менән ҡотлайым. Үҙ-ара файҙалы партнерлыҡты үҫтереү, халыҡтарыбыҙ араһында эшлекле, иҡтисади һәм мәҙәни бәйләнештәрҙе киңәйтеү йәһәтенән уңыштар теләйем. Ныҡлы сәләмәтлек, бәхет һәм именлек һеҙгә», — тине Силәбе өлкәһе губернаторы урынбаҫары.\nЙыйылыусылар Башҡортостан иҡтисадын үҫтереү темптарына ҡыҙыҡһыныу белдерҙе һәм республиканың ҡеүәтенә юғары баһа бирҙе. Осрашыу барышында башҡорт мәҙәниәте этнографияһы күргәҙмәһе ойошторолдо, тип хәбәр итте Башҡортостандың Силәбе өлкәһендәге даими вәкиллегенең матбуғат секретары Михаил Хәбиров.\nТеги: төбәк-ара хеҙмәттәшлек,силәбе өлкәһе башҡорттары


Өфөлә 92-се маркалы бензин ҡиммәтләнгән // Иҡтисад | новости башинформ.рф\n8:00, 2 февраля 2018 Иҡтисад\nӨфөлә 92-се маркалы бензин ҡиммәтләнгән Фото: Ксения Калинина\nӨФӨ, 2018 йыл, 2 февраль. /«Башинформ» мәғлүмәт агентлығы, Галина Бахшиева/.\nБашҡа бензин маркалары һәм дизель яғыулығының хаҡы бер аҙна эсендә үҙгәрешһеҙ ҡалған. Атап әйткәндә, АИ-95 маркалы бензин хәҙер уртаса – 40,51 һум, АИ-98 – 44,49 һум, дизель яғыулығы 40,57 һум тора.\nУҙған йылдың 30 ғинуары менән сағыштырғанда баш ҡалала дизель яғыулығы – 6 процентҡа, 92-се бензин – 6,4 процентҡа, 95-се бензин 5,1 процентҡа ҡыйбатланған.\nТеги: бензин, хаҡтар, Башҡортостанстат


Тоҙ, шәкәр ҙә ярҙам итә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иҡтисад » Тоҙ, шәкәр ҙә ярҙам итә\nТоҙ, шәкәр ҙә ярҙам итә 28.06.2016 // Иҡтисад\nҠайһы бер ашлама йә ағыулы химикат урынына ябай аҙыҡ-түлек – тоҙ, шәкәр, һарымһаҡ, кефир, гәрсис ҡулланыуҙың да шундай уҡ һөҙөмтә бирере башыбыҙға ла инеп сыҡмай.\nМәҫәлән, помидорҙарҙа фитофтороздың тәүге билдәләре барлыҡҡа килде, ти. Емештәрен һаҡлап ҡалыу өсөн уларҙы тиҙерәк өлгөртөр кәрәк. Бындай осраҡта, ғәҙәттә, калий, фосфор менән “туҡландырырға” кәңәш ителә. Бәләнән ҡотолоуҙың еңелерәк ысулы барлығын да онотмайыҡ. 1 литр һыуға 100 грамм аш тоҙон иҙеп, ауырыу үҫемлектәргә һибегеҙ. Бындай операциянан һуң помидорҙарҙың япраҡтары һарғайып, ҡойолоп төшөр, үҫеү процесы туҡтар, һәм бөтөн көс емештәрҙең бешеүенә китәсәк. Унан тыш, ҡалын булмаған тоҙло ҡаҫмаҡ инфекцияның таралыуына ҡаршы торасаҡ. Иң ҡулайы – фитофтороз күренгәнсе үк профилактика маҡсатында үҫемлектәргә бер биҙрә һыуға 50 грамм һарымһаҡ һалынған төнәтмә йә бер биҙрә һыуға 1 литр әсегән кефир ҡойоп яһалған иҙмә һибеү.\nБаҡсасыларҙы борсоған икенсе мәсьәлә – сөгөлдөрҙөң редис размерлы ғына һәм шәрбәтһеҙ үҫеүе. Был хәлдә лә ярҙамға ябай тоҙ килер. Уны бер биҙрә һыуға 30-50 грамм иҙеп, йәшелсәне туҡландырығыҙ. Ғәҙәттә, әлеге эште йәй башында – сөгөлдөрҙөң тәүге һигеҙ япрағы сыҡҡас үткәрәләр. Тоҙло иҙмәне тамырға түгел, фәҡәт тамыраҙыҡтан 10 сантиметр алыҫлыҡта һиптерәләр.\nКәбеҫтәне ҡоротҡостар ялмап алдымы? Яуыз күбәләктәргә ҡаршы ҡуйы шәкәр сиробын әҙерләгеҙ. Уны сынаяҡ аҫтарына ҡойоп, бейегерәк аҫлыҡҡа ҡуйып, кәбеҫтә түтәлдәре тирәләй ултыртып сығығыҙ. Һәр һауытҡа семтем сүпрә өҫтәгеҙ. Әсегән иҙмәнең үҙенсәлекле еҫе ҡоротҡостарҙы йәлеп итһә, шәрбәтле һауытҡа килеп ҡунған күбәләктәр башҡаса осоп китмәйәсәк.\nЯмғырлы мәлдәрҙә лайлалы ҡусҡарҙар әүҙемләшә. Ҡайын еләгенең япраҡтарын ашап бөтөрөү генә түгел, емештәрҙе бөтөнләй юҡ итәләр. Ҡусҡарҙар мутлығын, ғәҙәттә, кисен, төнөн йә таң менән башҡара. Көндөҙ иһә күләгәле ерҙә – таҡта аҫтында, ҡуйы үлән араһында – ял итә. Лайлалы ҡусҡарҙарҙан ҡотолоу өсөн улар йыйылған урынға ҡоро гәрсис һибеү кәрәк.\nАвтор: Г. ҺИММӘТОВА.


Газета "Йәшлек" » Новости » Страница 2\nТаҙа ҡан – сәләмәтлек нигеҙе\nНовости / Һаулыҡ һаҡлау // 11-11-2018, 06:00\nМинең бер һорауым бар ине: ҡанды ниндәй үлән менән таҙартырға була? Берәй рецепт бирмәҫһегеҙме икән?\nЭхинацея лимфа системаһын, ҡанды, бауырҙы, бөйөрҙө таҙарта. Бының өсөн бер ҡалаҡ кипкән үләнгә 0,5 л ҡайнар һыу ҡойоп, төнгөлөккә термосҡа йәки йылы урынға ҡуйып төнәтергә. Иртәнсәк һөҙөп алып, көнөнә өс тапҡыр ашарҙан 30 минут алда 100 – 150 мл эсергә. 10 көн эскәндән һуң, биш көн ял итеп алырға ла, тағы ун көн буйы көнөнә икешәр тапҡырҙан эсергә. Был дауаланыуҙың ике курсы. Кәрәк икән, тағы ла бер айҙан һуң 10-ар көнләп тағы өс тапҡыр ҡабатларға мөмкин....\nНи өсөн йүгерергә кәрәк?\nНовости / Һаулыҡ һаҡлау // 10-11-2018, 06:00\nБоронғо гректар юҡҡа ғына: "Көслө булғың килһә – йүгер, матур булғың килһә – йүгер, аҡыллы булғың килһә – йүгер", тимәгән. Ысынлап та, йүгереүҙең организм өсөн файҙаһы ғәйәт ҙур....\nӨлөшсөләр буйынса бөтә йөкләмәләрҙе үтәрбеҙ – Радий Хәбиров\nНовости / Сәйәсәт // 9-11-2018, 11:41\n«Өлөшсөләр буйынса бөтә йөкләмәләрҙе үтәрбеҙ. Быны мин һеҙгә асыҡтан-асыҡ белдерәм. Икенсе һорау – ҡасан һәм нисек. Беҙ быны тиҙ эшләргә тейеш», — тине Башҡортостан Башлығы вазифаһын ваҡытлыса башҡарыусы Радий Хәбиров кесе йома, 8 ноябрҙә, Өфө хакимиәтендәге кәңәшмәлә.\nТорлаҡ төҙөлөшөндәге хәлде ул ҡаланың киҫкен мәсьәләләренең береһе тип атаны....\nРадий Хәбиров Өфөлә социаль объекттарҙы төҙөп бөтөүҙе һәм торналар фонтанын тергеҙеүҙе талап итте\nНовости / Сәйәсәт // 9-11-2018, 11:31\nРадий Хәбиров Өфөлә оҙаҡ төҙөлгән социаль объекттарҙы тамамлауҙы һәм ҡаланы тәртипкә килтереүҙе талап итте. Кисә Башҡортостан Башлығы вазифаһын ваҡытлыса башҡарыусы Өфө хакимиәтендәге кәңәшмәлә ҡатнашты. Ул баш ҡалала «ташландыҡ хәлгә килгән меңләгән объект» табырға мөмкин тип билдәләне һәм ҡаланың элекке визит карточкаһы булған Ҡала мәҙәниәт һарайындағы емерелгән күренекле «Бейеүсе торналар» фонтанының тарихын хәтергә төшөрҙө. Хәҙер фонтан урынында ресторанға өс ҡатлы бина төҙөлгән....\nНовости / Тарих // 9-11-2018, 07:00\n1958 йыл. Август айы. Силәбе өлкәһе Арғаяш районының «Урал» колхозында уңыш йыйып алыуҙың һуңғы көндәре. Кис Яратҡол ауылы клубында кино бара. Мин ул ваҡытта клуб мөдире булып эшләй инем. Колхозда комсомол ойошмаһы секретарымын. Комсомол егет Байтимер Латипов, бөгөн төндә яланда ятҡан урылған игенде урларға бурҙар килергә тейеш, тип хәбәр итте. Беҙ, комсомолдар, тиҙ генә залда ултырған колхоз рәйесе Абдулла Хәким улы Ҡәйүмовты иҫкәрттек. Шулай уҡ комсомол, водитель Нурлағзам Сөләймәнов, Зөфәр Солтанов, Рифҡәт Сөләймәнов, Зиннәтулла Әхмәтйәнов, Рәжәп Аҙаугилдин, Рифғәт Әсәҙуллин тиҙ генә колхоздың «Газ – 51» машинаһына тейәлеп, тау итеп өйөлгән (200 тоннаға яҡын) иген ятҡан урынға юл тоттоҡ....\n“Ҡыҙыл мәсет” Мораҡта, Йыры яңғырай йыраҡҡа...\nНовости / Мәҙәниәт // 9-11-2018, 07:00\n1990 йылдарҙағы популяр төркөмдәрҙе барлағанда, Күгәрсен районында ойошторолған “Ҡыҙыл мәсет”те һис кенә лә оноторға ярамай. Уның башланғысында Мораҡ ауылында тыуып үҫкән талантлы егет Ғәлим Кинйәбулатов тора. Ул мәктәпте тамамлағас, 1981 йылда уҡ район мәҙәниәт һарайында эш башлай. Әрме хеҙмәтен үтә, Силәбе дәүләт сәнғәт һәм мәҙәниәт институтын тамамлай. 90-сы йылдарҙа талантлы егеттәр менән “Ағиҙел”, “36 и 6” ансамблдәрен ойоштороп, тәжрибә туплай.\n“Тәү сиратта – мин уҡытыусы”\nНовости / Мәғариф // 9-11-2018, 07:00\nйәки Ейәнсураға күңелен бүләк итеүсе шағирә\nШағирә, журналист, Рәсәй Федерацияһының “Иң яҡшы уҡытыусы” конкурсы еңеүсеһе, мәғариф алдынғыһы Земфира АҠБУТИНА Бөрйән районының Тимер ауылында тыуып үҫһә лә, өс тиҫтә йылға яҡын ғүмерен Ейәнсура ере менән бәйләгән. Юғары категориялы башҡорт теле һәм әҙәбиәте уҡытыусыһы әленән-әле ваҡытлы матбуғат биттәрендә өр-яңы шиғырҙарын, проза әҫәрҙәрен баҫтырып тора.\nБөгөн Земфира Хәкимйән ҡыҙы менән әҙәбиәт һәм тормош тураһында әңгәмә ҡорҙоҡ....\nВ Уфе надо заняться обыкновенной чистотой — Радий Хабиров\nНовости / Сәйәсәт // 8-11-2018, 14:05\nНовости / Сәйәсәт // 8-11-2018, 11:37\nПо поручению врио главы Башкирии Радия Хабирова ответственные чиновники осмотрели мосты-долгострои в Бурзянском районе. По сообщению Гостранса РБ, руководитель ведомства Тимур Мухаметьянов, глава администрации района Рустам Шарипов, представители Гостройнадзора РБ, руководители Управления дорожного хозяйства РБ, института «Башкирдортранспроект», руководители организаций-подрядчиков — «Уралдорстрой» и «Лидер», провели совещания на месте недостроев....\nСәс өсөн үләндәр\nНовости / Һаулыҡ һаҡлау // 8-11-2018, 06:00\n- Ромашка сәстәрҙең еңелсә төҫөн аса, нығыта.\n- Кесерткән сәсте нығыта.\n- Аир ҡойолоуҙан һаҡлай, нығыта.\n- Ҡомалаҡ тубырсығы ҡауаҡты бөтөрә, сәсте нығыта.\n- Йүкә сәскәһе сәстәрҙе ялтырата, матурайта, йомшарта.\n- Ҡайын сәсте йомшарта, үҫешенә ыңғай йоғонто яһай.\n- Дегәнәк тамыры сәстең тамырын нығыта, үҫешен тиҙләтә.\n- Етен орлоғо төҫөн аса, асаланыуын кәметә.\n- Ҡырҡбыуын һыныуын һәм ҡойолоуын тотҡарлай, үҫешенә ыңғай тәьҫир итә.\n- Йылан тамыр ҡойолоуын кәметә, ялтырата.\n- Имән ҡайырыһы һыныуын, ҡойолоуын, майланыуын кәметә, ҡауағын бөтөрә....\nАртҡа 1 2 3 4 5 6 7 8 9 10 ... 514 Алға\n“...Әммә һәр ваҡыттағыса килеп сыҡты”


Шаран районында төбәктең 80 йыллығына арналған саралар дауам итә. Күптән түгел Баҙғыя һәм Дүртөйлө ауыл советтарында район менән бер йылда донъяға килгән яҡташтар осрашты.\nИке ауыл советы биләмәһендә лә байрамға төбәктең хөрмәтле кешеләре, хеҙмәт ветерандары саҡырылды. Улар барыһы ла ваҡытында район үҫешенә ҙур өлөш индергән шәхестәр. Әлеге көндә лә оло тормош юлы үткән пенсионерҙар йәштәргә өлгө, дуҫ һәм кәңәшсе булып йәшәй.\nҠорҙаштар осрашыуында ветерандарға иҫтәлекле бүләктәр тапшырылды, улар өсөн концерт программаһы, байрам өҫтәле ойошторолдо. Ветерандар йәшлек хәтирәләре менән уртаҡлашты. Бындай осрашыуҙар райондың башҡа ауыл советтарында ла уҙасаҡ.


Өфөлә Башҡортостанда берҙән-бер агросәнәғәт күргәҙмәһе асыла // Иҡтисад | новости башинформ.рф\nӨфөлә Башҡортостанда берҙән-бер агросәнәғәт күргәҙмәһе асыла\n14:46, 11 марта 2014 Иҡтисад\n11 мартта Өфөлә «АгроКомплекс» Рәсәйҙә иң эреләрҙең береһе һәм Башҡортостанда берҙән-бер агросәнәғәт күргәҙмәһе асыла. Ул республиканың баш ҡалаһында 24-се тапҡыр уҙғарыла һәм «ВДНХ-ЭКСПО» яңы күргәҙмә комплексында уҙа.\nЭкспозицияла, бөтә тематик бүлектәр буйынса бүленгән, күргәҙмә комплексының бөтә ете майҙансығы ла эшләй. «АгроКомплекс-2014»-тең дөйөм майҙансығы – 12 мең квадрат метрҙан күберәк. Үткән ял көндәрендә бында ҙур габаритлы ауыл хужалығы техникаһын индерҙеләр, күргәҙмә стендтарын урынлаштырҙылар.\n«АгроКомплекс»тың ойоштороусылары булып һәр йылдағыса Рәсәй Ауыл хужалығы министрлығы булышлығында БР Ауыл хужалығы министрлығы һәм Башҡортостан күргәҙмә компанияһы сығыш яһай.\nОйоштороусылар билдәләүҙәренсә, күргәҙмәлә ҡатнашыусы, компанияларҙың иҫәбе йылдан-йыл арта бара. Бында Рәсәйҙең генә түгел, ә сит илдәрҙең эре етештереүселәре лә йыйыла. 2014 йылда Өфөлә «АгроКомплекс»та үҙ продукцияларын Рәсәйҙең 28 төбәгенән, шулай уҡ Голландия, Германия, Ҡытай, Белорусия, Украина һәм Ҡаҙағстандан 250 компания тәҡдим итәсәк. Ауыл хужалығы техникаларын, инвентарҙарын, ҡорамалдарын күрһәтеү өсөн ҙур майҙансыҡ бүленгән.\nРеспублика етештереүселәре агросәнәғәт күргәҙмәһенең бөтә бүлектәрендә лә тәҡдим ителгән.\nЭшкәртеү сәнәғәтен 20-ләп предприятие күрһәтәсәк. Улар араһында – икмәк бешереү, кондитер, һөт һәм ит эшкәртеү сәнәғәте, шулай уҡ умартасылыҡ һәм ҡошсолоҡ менән шөғөлләнеүселәр вәкилдәре. Дөйөм алғанда, ул килеүселәргә үҙ продукцияһының 30-ҙан ашыу яңы төрөн тәмләп ҡарарға һәм һатып алырға мөмкинлек бирәсәк.\nБынан тыш, АгроКомплекс-2014-тә «Башҡортостан продукты» республика проектының айырым стенды күрһәтеләсәк, бөгөнгө көнгә был сатырлы бренд 82 тауар етештереүсене берләштерә.\nКүргәҙмәлә ауыл хужалығы продукцияһын эшкәртеү өсөн ҡорамалдар, мал аҙығы, ветеринар препараттар, һөт эшкәртеү һәм һаҡлау өсөн ҡорамалдар, ашламалар һәм орлоҡтар, шулай уҡ аҙыҡ-түлек, икмәк бешереү, төрөү ҡорамалдары һәм башҡаларҙы күрергә була.\nБай эстәлекле эшлекле программа көтөлө. Уның дүрт көн эше эсендә, 11 марттан алып 14-нә тиклем, тармаҡтың төрлө йүнәлештәре буйынса 25-ләгән конференция, семинар һәм түңәрәк өҫтәл үткәреү планлаштырылған.\nУлар араһында –үҫемлекселек, малсылыҡ, механизация, аҙыҡ-түлек һәм етештереү сәнәғәте, ветеринария, көтөү үҫтереү, агро-страховкалау. Башҡортостандың Ауыл хужалығы министрлығының матбуғат хеҙмәтенән хәбәр итеүҙәренсә, агросәнәғәт комплексы, үҫемлектәрҙе һаҡлау һәм малсылыҡ өсөн техника өлкәһендә яңы асыштарҙы күрһәтәсәктәр.\nЭшлекле программала, Башҡорт дәүләт аграр университеты базаһында үтәсәк, «Агросәнәғәт комплексының инновацион үҫеш перспективалары» халыҡ-ара ғилми-ғәмәли конференцияһы үҙәк ваҡиға буласаҡ.\nБашҡортостандың Ауыл хужалығы министрлығы эгидаһы аҫтында ауыл хужалығы тармаҡтары (ауыл хужалығы техникаһы, үҫемлекселек, ветеринария, малсылыҡ һәм туҡланыу аҙыҡ-түлеге) буйынса продукцияның иң яҡшы өлгөләренә традицион конкурс уҙасаҡ. Призерҙарҙы наградлау 13 мартҡа планлаштырылған.\nКүргәҙмәнең яңылыҡтары иҫәбендә — икенсел ауыл хужалығы техникаларын һатыу буйынса майҙансыҡ ойоштороу һәм БР Ауыл хужалығы министрлығының күсмә ҡабул итеүҙәре. Бынан тыш, «ВДНХ-ЭКСПО»ның икенсе ҡатында, бер нисә майҙансыҡҡа бүленгән, махсус консультация биреү зоналары барлыҡҡа килгән. Бына шулай, «500 ферма» зонаһында БР Ауыл хужалығы министрлығының «500 ферма» бүлеге вәкилдәре һәм техникалар, ҡорамалдар, малдар һатыусылар һәм төҙөлөш ойошмалары иҫәбенән 25-ләп вәкил ҡатнашасаҡ.\nТеги: ауыл хужалығы,күргәҙмәләр,агрокомплекс


Тыуған Ер Өсөн | Өй Ғаилә Пландар, Глобаль Мәҡәләләр Сайт.Эш биттәр | GVMG - Донъя Вирусный Маркетинг Төркеме\nТыуған Ер Өсөн\nӨй Ғаилә Пландар, Глобаль Мәҡәләләр Сайт.Эш биттәр > Тыуған Ер Өсөн\nДөрөҫ һайларға нигезенә аҫтында настил\nБик күп вариант һеҙҙең өсөн өлгән иҙәндәрҙе. Был ҡуллана һеҙҙең өсөн һеҙҙең өлгән ярҙам итә ала, сезгә тамғаларға, уларҙан ниндәй яҡшыраҡ һеҙҙең өсөн.\nТөҙөкләндереү Йорт – Дон’т артып китә привилегия районда һеҙҙең туғандарығыҙ\nКүпселеге өсөн домовладельцев, мин-минлек юҡ-бар үҙ эсенә ала последовательно яҡшыртыу көс йорт. Хәйер, был мәғәнәһе, һаҡ булығыз, Һеҙ ҙә лучшие свойство нимә, Һеҙ генә аласыз төҙөү сығымдары үҙ янында уны һатыу.\nДелегацияһына Дөрөҫ Йорт Төҙөүсе\nДелегацияһына йорт төҙөүсе хатта был мөһимрәк менән сағыштырғанда, финанслау һәм кергәндә,. Йорт төзөүселәр commmittment сифатын буласаҡ күренеп тора кеүек, өй йәштәге булыу-булмауға ҡарамаҫтан, өй тора модульная, журнал, таможняһы, йәки тракты торлаҡ Тибы. Төҙөүсе ҡарар дәрәжәһенә материалдарының сифатын нигеҙләнгән бөгөнгө баянан һуңғы продукттың, һеҙҙең йорт.\nСерләре Йылытыу Һеҙҙең Баҡсаһы\nӘгәр Һеҙ оҡшаған күпселек кешеләр был фекер йылытыу һеҙҙең баксаһында, ул сезне ала, был ваяние, ни өсөн башларға. Унда бары шуның тиклем эшләр, тип, ҡайһы саҡ был мөмкин ауыр белергә, унда башларға! Ярай,, ял итергә. Ураҡ һәм поставив баҡсаһы үҙенең, йокларға, шулай тип әйтергә, иң ҡыҙыҡ өлөштәрен садоводство. Сездә яҡшы туп-тулы погреб һәм хазинаһы. Ауыр эшләнгән эш, һәм була власть идея әҙерләү, киләһе йылға баҡсаһы. Ул идеаль булып тора...\nМин гел булды поржен менән иң бәләкәй әйберләрҙең, тормошта. Ысынлыкта,, хатта баласак мин хәтерләйем әле, тигән ине очарована менән ваҡ-төйәк эштәр менән надя матурлығын урындары, улар күпселек кешеләр проигнорировал. Шуға күрә, ваҡыты еткәс өсөн йорт һатып алыу өсөн мине һәм минең ғаилә, унда, һис шикһеҙ, шуның тиклем детале әйберләр идем, бындай хәлгә. Нисек архитекторы, Мин ине сиренән бындай хәлгә менән ентекләп планировки йорто һәм шуның менән, кеүек, һәр номер буласаҡ уписаться был пландар күберәк саҡ өсөн...\nӘзерләргә клетку өсөн попугай\nСсср иң бәләкәй попугай ҙур популярлыҡ менән казанды яратыусылар араһында у-у-у волнистый попугай ' уларҙың ауырлығы тиклем етә 40 грамм, һәм уларҙың оҙонлоғо-тән артыҡ тәшкил итә 20 [object Window] 23 см. Ғәҙәттә, клетки өсөн волнистый попугай һатыла оснащение окней, изготовление бер ағас йәки пластик ҡаты.\nБарыһы да һезгә эшләргә кәрәк, был тамамларға һеҙҙең өсөн подвал наслаждаться өҫтәмә торлаҡ майҙаны вокзалда кунактар. Тик, һеҙҙең подвал-се дым атаки барлыҡ һәм тирә-яҡ, әгәр ҙә Һеҙ уның саф рәсүленән, сырость ала ла боҙа һеҙҙең әҙер нигезе.\nКәрәклеген тураһында белергә мәсегә коткарып тиклем ҡабул итеү бүлмәһе\nБеҙ алмайбыз позволить үҙенә кадере поросто щенка. Тормош һәм ғаилә камасаулай, өсөн көрәшә Финанстар. Бына ҡайҙа эт демократияны коткара ала аҙым пролом һәм набить кәрәк.\nТире-Бына Үҙең Менән Алыу Һеҙҙең Интерьеры\nҺин арыным көтөргә һеҙҙең балаларыбыз рост шулай аласыз, ниһәйәт, œзеžнән үҙ туйып, носил диване? Бар реаль йыйыу аш бүлмәһе? Хатта яҡты итеү затонуть мебель? Әгәр һеҙ нисек уйлайһың, эйә ғаиләһен-тигән һүҙ ҡуйырға һеҙҙең биҙәнеү әйберҙәре һәм күнекмәләр идеялар һуңғы планға күсте, ул саҡта һеҙ ябай генә түгел, ачканда, күзләр тиклем сильных идеялар дизайнерлар өсөн ҡулланалар, атландырыу, уларҙың шәхси һәм уларҙы йортта йорт клиент, хатта бала-саға менән (һәм рөхсәт ителә) тирәләй! Һайлағанда материалдар чух...\nЯңы тибы йорто, ул покидайте үҙ кошелек толще һәм Һеҙҙең тормош еңелерәк идара итергә\nДонъя Попугай Убежище " Ҡот Осҡос Отключены!\nКисекмәстән прозвать ярҙам бирелә өсөн барлыҡ граждандарының утрау Ванкувер. Донъяла попугай убежище янында Парксити урынлашҡан, эргәләре отключены буйынса выручку Канадала, әгәр коммерциялы булмаған ойошма түгел уплачивает $13,000 һөҙөмтәлә хеҙмәткәренә вычеты буйынса July17th, 2006. Өйгә 500 етем попугай донъяла попугай убежище үҙ өҫтөнә алған бурысын һаклап ҡалыу буйынса, был хайуандар-се перемещено йорт һәм биреү, уларға 'йорт тормош өсөн". Был йыш ҡына эш нестандартая, ...\nКредиттар Торлаҡ Шарттарын Яҡшыртыу Өсөн\nӘгәр һеҙ йорто владеет, һеҙ аласаһы непреодолимое ремонтлау теләге. Йыш ҡына, һезгә кәрәк буласаҡ кредит.\nМөмкин яңы бина тибы. Тыуған ер, ул ҡушыла тиклем янғын һүндереү, шау -, ҡояш, ел, ямғыр, ҡар, баги, песень һәм неизбежные тәбиғи бәлә-казактар, ҡайһылай, ер тетрәү һәм урағаны; өй бирә торған һезгә, әлегәсә ҡыҙыҡ комфорт һәм глоток һауа свежего 24 сәғәт, тәүлек; тыуған ер ала ҡара-ҡаршы торған урағаным көндөң Флорид, шулай уҡ суб фактически температура был Төньяҡ канада.\nАльтернатив Өй Конструкциялар – Атриум\nЙорт төҙөү өсөн үҙен-был америка хыялы. Ҡайһы бер кешеләр, мөһим төзөргә уникаль шәхес.\nБәхет-ул яҡшы обучения щенок\nБаҫыу Әҙер Паркетные Иҙәндәрҙе – Күп төрлө төҫ һәм отдел һалаулар\nБельский Малина – Защитный Йорт, Ғаилә Һәм Мал-Тыуар\nТөзөргә Йәки Һатып Алырға Диңгеҙ Аквариум?\nШул тиклем генә һүтеп ташлай ысын рәсеме\nБара был машинала менән аделина\nГлобаль Мөхәммәтшин: Найдя Үҙ Потерянный Тиҙ Питомец\nТоксины йортта етәксе һ. б.\nТәрбиә Щенков: Булырға, Яҡшы\nШул Тиклем Бер Яҡ Ситкә Ҡуйыу, Йөҙ Долларға Балалар Бүләктәр Тапшырылды\nНи Өсөн Булдым Планлаштырырға Үҙҙәренең Алдағы Йылдарҙа Баҡсаһы Үткән FallWhy Булдым Планлаштырырға Үҙҙәренең Алдағы Йылдарҙа Баҡсаһы Үткән Көҙ\nБала Идентификациялау- Фекерләүе Дактилоскопия Һеҙҙең балалар?\nМейес Киңәштәр Атканда,\nЩенки: Һайлау хормәтле заводчик\nБарыһы да (4,558)\nВанна бүлмәһе-һыу бүлмәһе (394)\nКүҙле бүкән (472)


§9. Исемдәрҙең һан менән үҙгәреше\nБер генә предметтың, күренештең, төрлө процестың атамаһын белдергән исемдәр берлек исем тип атала: телефон, ултырғыс, байрам. Бер төрлө күп предметтарҙың, күренештәрҙең, төрлө процестарҙың атамаһын белдергән исемдәр күплек исем тип атала: телефондар, ултырғыстар, байрамдар.\nБерлек һандың формаль күрһəткесе (аффиксы) юҡ, йəғни улар төп килештəге исем рəүешендə килеп, бер ниндəй ҙə аффикс ҡабул итмəй. Мəҫəлəн: уҡыусы, дала, көй, донъя һ.б. Күплек һан предметтарҙың, хəл-ваҡиғаларҙың, əйберҙəрҙең күп һəм таралған булыуын белдерə. Исемдəрҙең күплек һаны исемгə ҡушылып килгəн -тар -тəр, -ҙар, -ҙəр, -дар, -дəр, -лар, -лəр аффикстары ярҙамында белдерелə. Мəҫəлəн: уҡыусылар, далалар, йырҙар\nИсемдəрҙең күплек мəғəнəһе синтаксик юл менəн дə белдерелə. Был саҡта исем алдында конкрет иҫəпте белдереүсе һандар йəки һан (күплек) төшөнсəһен белдереүсе күп, байтаҡ, иҫəпһеҙ, һанһыҙ, бер нисə тибындағы һүҙҙəр килə. Һандан һуң килгəн исемдəргə күплек ялғауы ҡушылмай. Миҫал: Беҙҙең ауылда 120 йорт бар.\nКүплек мəғəнəһенең синтаксик юл менəн белдерелеүенең икенсе төрө булып, исем алдындағы аныҡлаусы һүҙҙең ҡабатланып килеүе һанала: тәрән-тәрән, матур-матур һ.б. Мəҫəлəн: матур-матур ҡаялар, бейек-бейек ағастар.\nКүплек һанының синтетик юл менəн бирелешендə парлы исемдəр айырым урын тоталар. Башҡорт телендə киң таралған ҡыҙ-ҡырҡын, малай-шалай, аҙыҡ-түлек, ағай-эне һəм шуның кеүек парлы һүҙҙəрҙә күплек мəғəнəһе һалынған, шуға уларға күплек ялғауы ҡушылмай.\nБашҡорт телендә айырым һүҙҙәр ҙә күплек мәғәнәһен бирә ала: бесән, май, тоҙ, иген, мал, һөт, шәкәр һ.б. Баҡсала картуф, һуған үҫтерҙек.\nКүплекте белдергән бөтә, бар, барлыҡ, һәммә, төрлө, күп һүҙҙәренән һуң да исемгә күплек ялғауы ҡушылмай. Мәҫәлән: Яңы фильмды бөтә кеше яратып ҡараны.\nКүплек аффикстары кеше исемдəренə, фамилияларына ҡушылып, бер профессия, бер хеҙмəт кешелəрен, йəки бер фекерҙəш иптəштəрҙе, коллективты һəм ғаилə ағзаларын белдерə. Мәҫәлән: Атайымдарҙың өйө ауыл осондағы сауҡалыҡ янында ине.\nБашҡорт телендə, рус телендəге кеүек, род категорияһын белдереүсе грамматик категория юҡ. Əммə кешелəрҙə һəм башҡа йəн эйəлəрендə биологик енесте билдəлəү маҡсатында махсус лексик берəмектəр ҡулланыла: ир — ҡатын, ҡыҙ — малай, ағай — апай, ҡусты — һеңле, ата ҡаҙ — инə ҡаҙ.


Республикала «Үҙәк-2015» стратегик уҡыуҙар үтә\nХәрби йыйындар барышы Башҡортостан етәксеһе Рөстәм Хәмитов һәм Рәсәй ҡораллы көстәренең Генераль штабы етәксеһе урынбаҫары Василий Тонкошкуров араһында үткән осрашыуҙа тикшерелде. Унда билдәләнеүенсә, күләмле уҡыуҙар планға ярашлы ойошторола. Ә инде сарала ҡатнашыусылар ҡуйылған маҡсаттарҙы теүәл үтәй.\nВасилий Тонкошкуров үҙ сиратында уҡыуҙар сиктәрендәге сараларҙы етәкләгән өсөн Рөстәм Хәмитовҡа Генераль штаб исеменән рәхмәт белдерҙе.\nВасилий Тонкошкуров, Рәсәй ҡораллы көстәренең генераль штабы етәксеһе урынбаҫары: «Бөгөнгө төп бурыс - һуғыш ваҡытында йәлеп ителәсәк структуралар һәм органдар менән үҙ-ара килешеп эш итеүҙе ойоштороуҙа Рәсәй төбәктәре башлыҡтарының ролен арттырыу. Бөгөн Һеҙгә рәхмәт әйткем килә. Минең бында икеләтә бурысым бар. Тәү сиратта мин төбәктәге мобилизация эшен баһалау, шулай уҡ айырылып торорға тейешле автомобиль колонналарына ҡарау өсөн килдем».


DataLife Engine > Версия для печати > Ҡазанда Дауыт Юлтыйҙың иҫтәлегенә арналған осрашыу үтте.\nГлавная > В Башкортостане > Ҡазанда Дауыт Юлтыйҙың иҫтәлегенә арналған осрашыу үтте.\nҠазанда Дауыт Юлтыйҙың иҫтәлегенә арналған осрашыу үтте.\n1-05-2013, 00:25. Разместил: 147258951\nБашҡортостандың күренекле яҙыусыһы, бай әҙәби мираҫ ҡалдырған йәмәғәт эшмәкәре, танылған публицист, драматург, күп яҡлы талант эйәһе Дауыт Юлтыйҙың тыуыуына 18 апрелдә 120 йыл тулды. Ошо уңайҙан Республикала ғына түгел, икенсе төбәктәрҙә лә төрлө саралар уҙғарыла. Сираттағыһын Татарстандың баш ҡалаһында Ҡазан башҡорттары ҡоролтайы Ғабдулла Туҡай исемендәге милли әҙәби музейҙа үткәрҙе.\nБыл тантаналы осрашыуға Дауыт Юлтыйҙың ҡыҙы, Рәсәйҙең, Татарстандың һәм Башҡортостандың халыҡ артисы, күренекле балерина, хореограф, педагог Нинель Юлтыева саҡырылды. Унан башҡа осрашыуға Ҡоролтай ағзалары, әлеге ваҡытта Ҡазанда уҡып йөрөгән талиптар ҙа килде.\nБайрамды Ҡазан башҡорттары ҡоролтайын ойоштороусыларының береһе Рәйеф Туҡташев асып ебәрҙе. Ул тантанала ҡатнашыусыларға Дауыт Юлтыйҙың ҡыҙыҡлы һәм ғибрәтле тормош юлы һәм ижады менән таныштырып үтте, шиғыр юлдарын да яттан уҡып күрһәтте.\nОсрашыуҙың төп ҡунағы булып саҡырылған Нинель Юлтыева үҙенең баласаҡ тәьҫораттары менән уртаҡлашты, ауыр һәм ҡатмарлы һуғыш ваҡыттарын иҫкә алды.\nНинель Юлтыева менән әңгәмә ҡороп, иҫтәлеккә фотоға төшөп, тағы ла осрашырға тигән уй менән байрамды тамамланыҡ.


Хәбәрҙәр: Йыл башынан алып ЕС-ҡа миллиондан ашыу мигрант килгән.\nЙыл башынан алып ЕС-ҡа миллиондан ашыу мигрант килгән.\nЙыл башынан алып Европа Берләшмәһенә килгән ҡасаҡтар һаны миллиондан ашып киткән- дүшәмбе көн Миграция буйынса халыҡ-ара ойошма шундай мәғлүмәттәр бирҙе. Мигранттарҙың күпселеге сығыштары менән Яҡын Көнсығыш илдәренән, Афғанстандан һәм төньяҡ Африканан. Унда конфликттар туҡтамай, шуға күрә ҡасаҡтар ағымы ла кәмемәй.\nБМО фекеренсә, хәлде яҡшы яҡҡа үҙгәртеү өсөн, тыныслыҡ булдырыуға көс һалырға кәрәк:\n“Беҙ ҡасаҡтарҙың күбәйеүен теләмәйбеҙ, ә бының өсөн тыныслыҡ булдырырға кәрәк. Планетала конфликттар арта бара, халыҡ-ара йәмәғәтселектең уны туҡтатырға көсө етмәй, шуға ла тыныслыҡты булдырыу маҡсатында дипломатик әүҙемлек кәрәк.”\nМигранттарҙың күбеһе Евроберләшмәгә диңгеҙ юлы менән килә, юлда меңдәрсә кеше ҡырыла. Ҡайһы берҙәре ЕС-ҡа Балкан илдәре аша йүнәлә, тик сик буйҙарында контроль ҡатылана бара. Әлеге мәлдә Евроберләшмәнең башын ауырттырған төп проблема- ҡасаҡтар проблемаһы.


Аралашсы банктар аша эшҡыуарлыҡты кредитлауҙы кәметергә кәрәк — Дөйөм Рәсәй халыҡ фронтының төбәк штабы // Иҡтисад | новости башинформ.рф\nАралашсы банктар аша эшҡыуарлыҡты кредитлауҙы кәметергә кәрәк — Дөйөм Рәсәй халыҡ фронтының төбәк штабы\n14:47, 22 апреля 2015 Иҡтисад\nӨФӨ, 2015 йыл, 22 апрель. /«Башинформ» мәғлүмәт агентлығы, Екатерина Соколова/.\nАғымдағы йылда Башҡортостанда бәләкәй эшҡыуарлыҡ субъекттарына процентһыҙ бурысҡа аҡса биреү буйынса Инвестиция башланғыстарына булышлыҡ итеү фонды булдырыласаҡ. Был хаҡта Дөйөм Рәсәй халыҡ фронтының Башҡортостандағы төбәк штабы ағзаһы, республиканың Бәләкәй эшҡыуарлыҡты үҫтереү һәм уға булышлыҡ итеү фондының генераль директоры Денис Мусин хәбәр итте.\n— Ҡатмарлы иҡтисади хәлдә бәләкәй һәм урта эшҡыуарлыҡҡа туранан-тура ярҙам күрһәтергә, аралашсы банктар аша кредитлауҙы кәметергә кәрәк, — тип һыҙыҡ өҫтөнә алды спикер. — Аҡсаны фондтар, финанс ойошмалары, лизинг программалары, коммерцияға ҡарамаған ойошмалар аша эшҡыуарлыҡҡа финанс ярҙамын киңәйтеүгә йүнәлтергә мөмкин.\nДенис Мусин һүҙҙәренсә, санкция шарттарында банктар процент ставкаһын арттырырға мәжбүр, был иһә бәләкәй эшҡыуарлыҡҡа бик ауырға төшә.\n«Тура бәйләнеш» барышында Рәсәй Президенты Владимир Путин Рәсәйҙәге бәләкәй һәм урта эшҡыуарлыҡтың проблемалары дәүләт ярҙамын ҡулланыусыға еткереүҙә кәрәкле механизмдарҙың булмауына ҡайтып ҡала тип белдерҙе.\nТеги: дөйөм рәсәй халыҡ фронты,эшҡыуарлыҡ


Яңы уҡыу йылына – яңы маҡсаттар менән\n21 Август 2018, 00:00\nРайон мәғариф хеҙмәткәрҙәренең август кәңәшмәһе алдынан беҙ мәғариф бүлеге начальнигы Рәсүл Әхмәтйәнов менән әңгәмәләштек. Ул беҙҙе ҡыҙыҡһындырған һорауҙарға тулы яуап бирергә тырышты.\n- Рәсүл Радик улы, күптән түгел Өфөлә мәғариф хеҙмәткәрҙәренең республика кәңәшмәһе үтте. Унда Рөстәм Зәки улы Хәмитов, мәғариф министры Гөлназ Шафиҡова һәм башҡа өлкә етәкселәре ҡатнашты. Кәңәшмәнән ниндәй тәьҫораттар менән ҡайттығыҙ? Мәғариф өлкәһенә быйыл ниндәй бурыстар ҡуйылды?\n- Кәңәшмәлә мәғариф өлкәһенә яуаплы кешеләр – педагогтар, район һәм ҡала хакимиәттәре башлыҡтары, социаль мәсьәләләр буйынса урынбаҫарҙар, ата-әсәләр, опека органдары хеҙмәткәрҙәре, мәғариф министрлығы ҡаршыһындағы йәмәғәт берлеге рәйестәре, төбәк һәм федераль башҡарма власть органдары ҡатнашты.\nБыйылғы кәңәшмәнең темаһы - “Заманса хәүефһеҙ мәғариф мөхитен булдырыу” булды. Бәхәс майҙансыҡтарында база белемен һәм күнекмәләрен үҙләштереүгә булышлыҡ иткән уҡытыу һәм тәрбиә эшенә яңы алымдар индереү мәсьәләләре, баланы бәләкәйҙән үҫтереү өсөн шарттар булдырыу, һөнәри белемде модернизациялау, заманса инклюзив белем биреү йүнәлешен үҫтереүгә ҡулай шарттар булдырыу мәсьәләләре ҡаралды.\nПленар ултырышта Рәсәй Президенты В.В. Путин ҡуйған мәсьәләләр – Рәсәй мәғарифының конкурентлылығын тәьмин итеү, Рәсәйҙе дөйөм белем биреү буйынса алдынғы ун ил иҫәбенә индереү, Рәсәй халыҡтарының юғары рухи-әхлаҡи мәҙәниәте, тарихы һәм милли традициялары, рухи ҡиммәттәре нигеҙендә социаль яуаплы шәхес тәрбиәләү. Дөйөм алғанда, саранан яҡшы тәьҫораттар ҡалды. Ыңғай үҙгәрештәргә өмөт итәбеҙ.\n2018-2019 уҡыу йылында беҙҙең тырышлыҡ үрҙә әйтелгән йүнәлештәрҙе тормошҡа ашырыуға йүнәлтеләсәк. Һәр осорҙоң үҙенә генә хас үҙенсәлектәре була. Әлегеһе –үҙгәрештәр ваҡыты. Улар, иң беренсе сиратта, үҫә барған талаптар, баланы үҙ аллы тормошҡа әҙерләү менән бәйле.\nТормош йылдам үҙгәрә, уның менән бергә йәмғиәт тә, мәктәп тә үҙгәрештәр кисерә, шунлыҡтан мәғариф системаһының төп маҡсаттарының береһе – бөтә граждандарға сифатлы белем биреүҙе тәьмин итеү булып тора.\n- Йәш белгестәрҙе йәлеп итмәй тороп, киләсәк тураһында һөйләү дөрөҫ түгел. Бәләкәй ауылдарҙа белгестәргә ҡытлыҡ икәнлеге сер түгел. Йәш белгестәр ниндәй сифаттарға эйә булырға тейеш? Был тәңгәлдә нимәләр башҡарыла?\n- Районда бөтәһе 374 уҡытыусы, шуның 65-е - 35 йәшкә тиклемгеләр. Уҡытыусыларҙың уртаса йәше - 47. Әлбиттә, һис шикһеҙ, йәштәрҙе йәлеп итергә кәрәк. Кадрҙар мәсьәләһен ваҡытында хәл итергә тырышабыҙ. Былай уҡытыусылар етмәү киҫкен тормай. Алдағы йылдарҙа математика, рус теле һәм әҙәбиәте, химия, физика, инглиз теле уҡытыусылары кәрәк буласаҡ. Был юҫыҡта мәшғүллек үҙәге менән тығыҙ бәйләнештәбеҙ: вакансиялар тураһында мәғлүмәт бүлек сайтында ла баҫыла.\nБашлыса үҙебеҙҙең райондан сыҡҡан белгестәрҙе йәлеп итергә тырышабыҙ, улар уҡып бөткәнсе йыл дауамында аралашып, һөйләшеп торабыҙ, юғары уҡыу йорттары менән хеҙмәттәшлек итәбеҙ. Мәҫәлән, яңыраҡ ҡына диплом алған өс йәш белгес эш һорап ғариза яҙҙы.\n- Йәш белгестәргә ташламалар һәм ярҙамдар бармы?\n- Быйыл республика етәкселеге ауыл уҡытыусыларына ярҙам итеүҙең яңы сараһын индерергә уйлай. Тәүге йылда яҡшы һөҙөмтәләргә ирешкән һәм артабан да эшен ауыл ерендә дауам итергә уйлаған белгестәргә ике йөҙ мең һум күләмендә матди ярҙам күрһәтеләсәк. Мәғариф министры Гөлназ Шафиҡова әйтеүенсә, был сара нәҡ йәш белгестәрҙе йәлеп итеүгә йүнәлтелгән, аҡса конкурс нигеҙендә бүленәсәк.\nЙәш белгестәргә эш хаҡына 20 процент күләмендә өҫтәмә һәм коммуналь хеҙмәт түләүҙәренә субсидиялар ҡаралған.\n- Һәйбәт һөҙөмтәләргә өлгәшкән иң яҡшы уҡытыусылар һәм уҡыусыларға ниндәй дәртләндереү саралары ҡаралған?\n- Уҡытыусылар үҙҙәренең квалификацияһын күтәреп тора, ул йәһәттән БР Мәғарифты үҫтереү институты менән тығыҙ бәйләнештә эшләйбеҙ. Уҡыусыларҙың да уңыштары байтаҡ. Беҙҙең район уҡыусылары беренсе тапҡыр Гагарин кубогына республика олимпиадаһы еңеүселәре булдылар. Мораҡ башҡорт гимназияһының 3-сө класс уҡыусыһы Дарья Дзюбо рус теле буйынса еңеү яуланы (уҡытыусыһы – Татьяна Павленко). Гимназияның 7-се класс уҡыусыһы Екатерина Арестова биологиянан 3-сө урынға лайыҡ булды (уҡытыусыһы – Альбина Арыҫланбаева). Ә районыбыҙҙың иң ҙур мәктәптәренең береһе - Мораҡ башҡорт гимназияһы 2017-2018 йылғы Ю.А.Гагарин кубогына республика олимпиадаһы һөҙөмтәләре буйынса иң яҡшы мәктәп тип танылды һәм диплом, беренсе космонавт Ю.А.Гагариндың бюсы менән бүләкләнде. «ТАСС-ДЕТЯМ» телевизион проекттар конкурсында Яңы Хвалын урта мәктәбе уҡыусыһы Илнар Аралбаев призер булды.\nМәғлүмәт технологиялары буйынса төрлө конкурс һәм олимпиадаларҙа ҡатнашҡан балалар, уҡытыусылар һаны артыуы ҡыуандары. Мәғлүмәт-коммуникация технологияларына арналған конкурстарҙа Йомағужа 1-се һәм 2-се, Вокресенск, Яңы Хвалын урта мәктәптәре әүҙем ҡатнаша. 2016 йылда “КРИТ” конкурсының муниципаль этабында 40 уҡыусы ҡатнашһа, 2017 – 55, 2018 йылда улар һаны 77 булды. 2018 йылда үткәрелгән төбәк этабында беҙҙекеләрҙең 4-һе призер һәм 1-һе еңеүсе булды.\nБалаларҙың һәләтен үҫтерергә, камиллаштырырға фәнни-ғәмәли конференциялар ярҙам итә. Район уҡыусылары йыл һайын төрлө фәнни-ғәмәли конференцияларҙа яҡшы һөҙөмтәләр күрһәтә. 2017-2018 уҡыу йылында 22 уҡыусы еңеүселәр һәм призерҙар рәтен тулыландырҙы.\nБылтыр беҙҙә Башҡортостандың халыҡ яҙыусыһы З.А.Биишеваның 110 йыллығына арналған республика конференцияһы үтте, унда ла беҙҙең педагогтар һәм уҡыусылар әүҙем ҡатнашты. Ҡатнашыусыларҙың иң яҡшы эштәре йыйынтыҡҡа инәсәк.\n- Балалар баҡсаларына сират бармы?\n- Мәктәпкәсә белем биреү учреждениеларына сираттар юҡ. Был демографик хәлгә лә бәйлелер инде. Яңы тәрбиәләнеүселәр алыу мөмкинлеге бар. Ата-әсәләр Дәүләт хеҙмәттәре порталы аша электрон сиратҡа яҙыла йәки район мәғариф бүлегенә мөрәжәғәт итә ала. Районда балалар баҡсаларының матди-техник базаһын нығытыуға ҙур иғтибар бүленеүен билдәләп үтергә кәрәк. Йомағужа ауылындағы “Ҡояшҡай” балалар баҡсаһына реконструкция эшләнде,әле унда төҙөкләндереү эштәре бара, ҡорамалдар ҡуйыла. Сиратта – Волостновка утра мәктәбенә капиталь ремонт яһау. Воскресенк ауылында балалар баҡсаһы төҙөүҙе башлау эштәре бара.\n- Мәктәптәрҙең әҙерлеген нисек баһалайһығыҙ? Мәғариф учреждениеларының барыһында ла ремонт эштәре үткәрелдеме?\n- Белем алыуға кәрәкле шарттарҙы үтәргә тырышабыҙ. Дөйөм әйткәндә, әҙерлек яҡшы. Урындағы бюджеттан мәғариф учреждениеларына ремонт эшләргә, ҡаҙанлыҡтарҙа газ ҡорамалдарын алмаштырырға һәм ремонтларға аҡса бүленде. Мәғариф объекттарын видеокүҙәтеү, автоматик янғын сигнализацияһы сигналын янғын һағы подразделениеларына тапшырыу саралары менән йыһазландырыу эштәре тамамланды. 26 объектҡа “хәүефле кнопка” ҡорамалы ҡуйыла. Ведомство-ара комиссия бөтә мәғариф учреждениеларында ла булды, уларҙың барыһы ла яңы уҡыу йылына әҙер. Белем биреү объекттарын яңы уҡыу йылына әҙерләүҙә бөтәколлективтар әүҙем ҡатнашты, уларға ата-әсәләр ярҙам итте.\n- Хәҙер мәктәптәргә ваҡыт менән бергә атларға тигән бурыс ҡуялар. Мәғлүмәт ресурстары индерелә һәм ҡулланыламы? Учреждениеларҙа юғары тиҙлекле интернет бармы? Улар яңы техника менән йыһазландырыламы?\n- Алдағы йылдарҙа электрон белем биреү буйынса квалификацияһын күтәреү буйынса курстар үткән һәм мәғлүмәт-коммуникация технологияларын ҡулланған педагогтар иҫәбен арттырыу – төп бурыстарҙың береһе булып тора.\nСтатистика буйынса 8 уҡыусыға 1 заманса персонал комьпьютер тура килә. Беҙҙең бөтә 34 мәғариф учреждениеһы ла – юридик шәхестәр, уларҙың рәсми сайттары, электрон адрестары бар, барыһы ла электрон документ әйләнешен ҡуллана, бөтә объекттар ҙа Интернет селтәренә тоташтырылған. Рәсәй Президентының “2024 йылға тиклем Рәсәй Федерацияһы үҫешенең милли маҡсаттары һәм стратегик бурыстары тураһындағы” май Указын тормошҡа ашырыу сиктәрендә район хакимәтендә юғары тиҙлекле интернет (70мб/сек тиклем) менән тәьмин итеү маҡсатында юл картаһы ҡабул ителде. 2019 йылға ул һәр мәктәптә булырға тейеш. 15 мәктәптә оптик-сүсле бәйләнеш линияһына тоташтырыу эштәре тамамланды. Быйылғы йылда ошо технология буйынса 13 учреждение интернетҡа тоташты. Локаль селтәрҙәрҙе монтажлау эшен ойошторорға кәрәк, ә китапханаларҙа бөтә электрон ресурстарҙы үҙ эсенә алған мәктәп серверын булдырыу күҙаллана, уны бөтә уҡытыусылар ҡуллана аласаҡ. Ундай шарттарҙа электрон журнал һәм көндәлектәрҙе алып барыу эше лә еңеләйәсәк. Көндән-көн электрон журналдарҙы ҡулланыу әүҙемләшә. Системала бөтәһе 7 меңдән ашыу кеше теркәлгән, уларҙың 462-һе – уҡытыусылар, 3952-һе – уҡыусылар һәм 2700-ҙән ашыуы – ата-әсәләр. Воскресенск урта мәктәбе тулыһынса электрон журнал алып барыуға күсте. Яҡын киләсәктә электрон уҡыу әсбаптары ла килеп сығыр әле.\n- Яңы уҡыу йылы алдынан уҡытыусыларға, уҡыусыларға теләктәрегеҙ ниндәй булыр?\n- Мәғариф өлкәһендә эшләүселәрҙең эше бик яуаплы һәм ауыр. Беҙ балалар менән генә түгел, уларҙың ата-әсәләре, законлы вәкилдәре, йәмғиәт менән эшләйбеҙ. Барлыҡ хеҙмәткәрҙәргә лә көндәлек тырыш эштәре, һөнәри оҫталыҡтары, үҙ эшенә тоғро булғандары өсөн рәхмәт белдерәм һәм именлек, уңыштар теләйем. Алдағы уҡыу йылы ла юғары һөҙөмтәле булһын.\nАзамат ҒӘҘЕЛШИН әңгәмәләште.\nРайонда 13 урта, 12 төп дөйөм, 8 башланғыс белем биреү мәктәбе эшләй. Мәктәпкәсә белем биреү менән 16 балалар баҡсаһы һәм дөйөм белем биреү ойошмаһындағы 4 төркөм шөғөлләнә.


Рөстәм Хәмитов Мәскәүҙә Ғаилә эшҡыуарҙары форумында сығыш яһаны\n2 октябрҙә Мәскәүҙә Башҡортостан Башлығы Рөстәм Хәмитов «Уңышлы ғаилә – уңышлы Рәсәй!» ғаилә эшҡыуарлығы форумында сығыш яһаны һәм «Ғаилә-Бизнес-Дәүләт: уңышлы партнерлыҡ нигеҙҙәре» майҙансығында ҡатнашты.\nРәсәй Сауҙа-сәнәғәт палатаһы ойошторған форум эшендә федераль һәм төбәк власть органдары етәкселәре, йәмәғәт ойошмалары, эшҡыуарлыҡ, эксперттар берләшмәһе, киң мәғлүмәт саралары вәкилдәре, шулай уҡ илдең бөтә төбәктәренән ғаиләләр ҡатнаша.\n— Бөтә Рәсәйҙәге Ирекмән (волонтер) йылы менән бер рәттән беҙҙә Башҡортостанда Ғаилә йылы уҙа, — тине Рөстәм Хәмитов. — Ғаилә – ул йәмғиәттең нигеҙе. Ул дәүләт нигеҙе. Ғаиләгә, ғаилә йолаларына ҡарата иғтибарлы, дөрөҫ, яҡшы мөнәсәбәтһеҙ бер нимәгә лә ирешеп булмай.\nРеспублика Башлығы ҡатнашҡан Ғаилә-Бизнес-Дәүләт: уңышлы партнерлыҡ нигеҙҙәре» майҙансығы ғаилә бизнесын үҫтереү, уға ғәҙел һалым һалыу мәсьәләләренә, ошо эшҡыуарлыҡ йүнәлешенең практик аспекттарына арналды.\nТөбәк етәксеһе республикала ғаиләләргә күрһәтелгән ярҙам тураһында һөйләне.\n— Был йәһәттән беҙ, бәлки, башлап юл ярыусы булып торабыҙҙыр. Башҡортостан Республикаһында Ғаилә, хеҙмәт һәм халыҡты социаль яҡлау министрлығы ойошторолдо. Һәр муниципалитетта ошо биләмәлә ғаилә сәйәсәте идаралығы булдырҙыҡ, — тип һөйләне Башҡортостан Башлығы. — Әгәр башта имен булмаған ғаиләләрҙең мәсьәләләре менән генә шөғөлләнһәк, улар, ҡыҙғанысҡа ҡаршы, күп, хәҙер эшмәкәрлекте күбеһенсә ыңғай нигеҙҙә булдырабыҙ. Ул иһә эшҡыуарлыҡ, үҫеш менән шөғөлләнергә теләгән имен ғаиләләр менән эш.\nРөстәм Хәмитов әйтеүенсә, республикала ғаилә бизнесы төрҙәренең береһе булып умартасылыҡ һанала. Шулай уҡ ғаилә эшҡыуарлығы миҫалы итеп, бер нисә ғаилә кооперацияны иҫәпләргә мөмкин.\n— Беҙ был йүнәлеште хуплайбыҙ. Дотациялар, финанслау, кредиттар менән ярҙам итеү мөмкинлеге бар. Башҡортостан – Рәсәй Федерацияһының уңышлы төбәге. Беҙҙә профицитлы бюджет. Беҙҙең бурыстар юҡ тиерлек һәм, әлбиттә, ярҙам итеү мөмкинлегебеҙ бар, — тип айырып әйтте республика Башлығы. — Беҙ ҙур юл башында. Килеп сыҡҡан тенденцияларҙы күрәбеҙ, эшләргә кәрәклеген аңлайбыҙ. Әлегә норматив документтар етмәй, шул иҫәптән ғаилә бизнесы буйынса. Беҙ юл башында. Әммә бергәләп, ошондай түңәрәк өҫтәлдәр, фекер алышыуҙар ярҙамында беҙ хәл итеү юлын мотлаҡ табырбыҙ.


Ресторанға ... айыу килгән | ГТРК «Башкортостан» — Новости Уфы и РБ\nРесторанға ... айыу килгән\n14 сентября 2021 — 17:22 ГТРК «Башкортостан»\nБашҡортостандағы тау комплекстарының береһенә айыу ҡунаҡҡа килгән. Әбйәлил районындағы курорт рестораны тупһаһында тайыштабанды күреп хеҙмәткәрҙәр аптырашта ҡала, уны видеоға ла төшөрөп өлгөрәләр. Айыу балаһы тыныс ҡына быяла ишек аша бина эсен байҡап сыҡҡандан һуң юлын дауам итә. Зыян күреүселәр хаҡында хәбәр ителмәй.\nӘйткәндәй, быйыл төбәктә тайыштабандарҙың әүҙемлеге күҙәтелә, айыуҙарҙың кешегә тап булыу осраҡтары күбәйә, шуға ла ҡотҡарыусылар урман тирәһендә һаҡ булырға кәңәш итә.


Ҡурҡыныс сәскәләр, Катюша һәм татһыҙ бал » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар архивы » Бөйөк Еңеүгә 71 йыл » Ҡурҡыныс сәскәләр, Катюша һәм татһыҙ бал\n16.01.2015 Ҡурҡыныс сәскәләр, Катюша һәм татһыҙ бал\nЯратам кинәйәләрҙе, арҡыры-торҡоро фекерҙәрҙе, йор һүҙҙе, “йәшертен” генә әсе итеп шаярыуҙарҙы. Совет осорондағы “яңыса” исемдәрҙе лә тап шундай шаяртыуҙар рәтенә индерәм. Эйе, ата-әсә бәпесенә Ивс (Иосиф Виссарионович Сталин), Вил (Владимир Ильич Ленин), Рафинад (шаҡмаҡ шәкәр), Радий (химик элемент) кеүек исемдәр ҡуша икән, улар юморға бай тигән һүҙ. Тик хәҙер, СССР тарҡалғас, революция идеялары юғалды ла, “ялҡынлы” исемдәр ҙә артта ҡалды. Бөгөн халыҡсандары модала. Шулай ҙа юҡ-юҡта беҙҙең телдә ҡолаҡты “ҡымырйытып” торған төрөкмө, әзербайжан йә монголмы исеме ишетелеп ҡала. Юҡ, кеше исемдәрен берәм-бөртөкләп “сәйнәргә” йыйынмайым. Мине икенсе бер нәмә йылмайта. Ул да булһа – беҙҙең хәрби “байлыҡ” атамалары. Бер көндө виртуаль донъяла әрме тураһындағы мәҡәләләргә байҡау яһап ултырғанда снайперҙың маскировка кейеме исемдәренә аптырап, көлөп ебәрҙем хатта – “Леший”, “Кикимора”, имеш! Саҡ ҡына “төпкәрәк” төшөп эҙләнгәйнем, “Мошкара” комплексына, “Бәҫ” (“Иней”) янғын һүндереү системаһына барып “бәрелдем”. Артабан инде был теманан ситкә китә алманым. Түбәндә – Ватаныбыҙҙың “исем атаусылары” ижады.\nСәскәләр, ләкин башҡалар...\nБеҙҙең тормошта сәскә бик ҙур роль уйнай. Уға ҡарап ҡына ла һоҡланабыҙ, өҙөп алабыҙ, еҫкәйбеҙ, матурҙарының атамаһын ҡыҙҙарыбыҙға ҡушабыҙ, бүләк итәбеҙ, ҡайнатмалар яһайбыҙ, сәскә балы ашап рәхәтләнәбеҙ. Шул ғынамы ни, тиер бәғзеләр. Юҡ, әлбиттә. Әйттем бит, сәскә беҙҙә бик киң ҡулланылышта, уның атамаларын ғына алһаҡ та. Бына мәҫәлән, үҙйөрөшлө гаубицаны (артиллерия орудиеһы төрө) күҙ алдына килтерегеҙ әле. Даһыр-доһор олоғара “моронло” бер нәмә килә, ти. Тауышын ишетеүгә лә ҡотоң осор. Танк, тип яр һалыр зирәк бер бала, гаубица, тиер әрмегә барырға әҙерләнеп йөрөгән егет. Был бит 2С1 “Ҡәнәфер”, тип әйтер белгес. Ҡәнәфер? Янында ғына – ҙур пушка “Пион” 2С7. Был “сәскә” объекттарҙы һәм ядро һөжүме ҡоралдарын 47 саҡрымғаса арауыҡта юҡ итә ала. 2С3 “Акация” тигәне лә бар. 2С4 сериялы үҙйөрөшлө минометтың исеме лә бик шәп – “Ләлә” (“Тюльпан”). 2С5 “Гиацинт” – алыҫ араға “бәрә” торған үҙйөрөшлө пушка. Ядро снарядтары менән атып та ебәрһәләр, был гөлләмәнән тере ҡалыу мөмкинлеге булырмы икән? Аллам һаҡлаһын! Американдар, инглиздәр генә ошондай “танк”тарына “Паладин” (юғары ҡатлам рыцары), “Арчер” (уҡсы тигән мәғәнәлә) һымаҡ “ауыр” исем ҡушып бөткән.\nҺүрәтенән үк ғәйрәтле күренгән йәнә бер хәрби машинаға байтаҡ ҡына ҡарап торҙом. Танкка ҡаршы ракета комплексы булып сыҡты ул. Ҡылыҡһырламаһын уҡығас, тәнем ҡалтырап китте. Ошондай “тере” транспорт килеп сыҡһа, тора алмаҫтай булып ятырһың, валлаһи. Атамаһы ғына ҡурҡыуымды бер аҙ еңеләйтте, “Хризантема” тигән бик тә йомшаҡ, наҙлы ғына исем биреп дөрөҫ эшләгәндәр. “Хәрби гөлләмә”гә тағы өҫтәйһе бер ҡорал ҡалған – “Күк сәскә” (“Василек”) – 82 миллиметрлы 2Б9 автомат миномет. Иҫ киткес! Бында рауза, аҡ сәскә, гладиолустар төшөп ҡалған дабаһа!\nРогатка менән леопардҡа ҡаршы\nБыл американдарҙа шаяртыу ҙа, фантазия ла бөтөнләй юҡ. Хас Задорнов әйткәнсә инде улар (беләһегеҙҙер, әлеге “йомро һүҙ”себеҙ уларҙан гел, наҙандар, тип көлә). Һәр ваҡыт шулай етди булырға ярамай ҙа инде. Баяғы хәрби ҡоралдарына килгәндә, бер генә лә фантазия юҡ. Бынау танкка ҡаршы идара ителмәле ракеталарына ниңә “Аждаһа” тигән ҡурҡыныс атама бирергә инде? Йә “Шиллейла” (дубинка, суҡмар, йәнәһе) тигән булып? Бер аҙ тойғолораҡ, хислерәк була белмәйҙәрме? Бына, исмаһам, беҙҙә шундай ракеталарға исем һайлағандар тек һайлағандар. “Малютка” (9М14М), “Метис” (“Мулат” тигән төнгө көбәге лә бар) тиһәк, күңел күтәрелә хатта. Уларҙың ҡурҡыныс ҡорал икәнен дә онотаһың. “Кромка”, “Рамка” тип аталғандарын күреп тә йырлап ебәрге килә башлай, шиғыр юлдары тыуғандай. Ә инде “Бал” тигән беҙгә бик яҡын “тәмле” һүҙҙең яр буйын һаҡлаусы өп-өр яңы ракета комплексының ҡабырғаһында тороуын күреп тә бер ҙә аптырамайбыҙ. Үҙебеҙсә, башҡортса яҙылһынсы әле! Бына ҡайҙа бит ул башҡорт балының даны!\nБала саҡта, хәтеремдә, малайҙарҙың рогатка менән атышҡаны йәнгә тейә торғайны. Урамға аяҡ баҫыуың була, бәләкәс кенә бер малай остоғо әсеттергәнсе шул ҡоралы менән “сәп” иттереп биткә тейҙерә. Бына шул ғәләмәт нәмә бөтә ил буйынса таралғандыр. Әле килеп, бәләкәй саҡтағы ҡоралдарын мәңгеләштерергә булғандар, ахыры, танкка ҡушҡандар. Сит илдәр “Леопард” (Германия), “Меркава” (Израиль), “Абрамс”, “Лекрерк” (Америка менән Франция билдәле генералдары хөрмәтенә атаған булған) кеүек ҡолаҡҡа ятышһыҙ исем ҡушһа, беҙҙекеләрҙеке ҡысҡырып тора – Т-72Б “Рогатка”. Әйтерһең дә, бала саҡтағы “эрзинкә ҡорал” тағы биткә килеп тейҙе һәм… йылмайтты. Танк нимә, гранатометтар ҙа зәһәр беҙҙең. “Подкидыш” тигәнен ишеткәнегеҙ бармы? Ташландыҡтар ғына ошо һүҙ менән йөрөтөлмәй ул, ә сәпкә тейгәс, гранатаны 2 – 3 метр өҫкә бәреп ебәреп, шартлатҡан хәрби техникаға ла килешә.\nБуратино, һин йәшәйһең әле…\nБала саҡты иҫләгәс-иҫләйек инде. Тағы бер нәмә хәтерҙә ҡалған. Ул да булһа, ағас малай – Буратино хаҡындағы әкиәт. Карло-атай бик оҫта булғас, утын ағасын ала ла, малай эшләй. Шулай башлана мажара. Был әкиәтте яратыусылар күп булғандыр. Онотмаҫҡа була, бәғзе өлкәндәр яратҡан “уйынсыҡ”тарына ҡушҡан шул персонаж исемен. Донъяла иң ҡеүәтле 30 көбәкле үҙйөрөшлө огнемет тап шулай атала бит – ауыр огнемет системаһы ТОС-1 “Буратино”. Тик ҡайһы ере ағастан эшләнгәндер, уныһы “автор”ҙарына мәғлүм. Мәгәр Омскиҙың Машиналар эшләү буйынса конструкторлыҡ бюроһында һигеҙ йыл буйы “тыуа” ул. 1980 йылда комплекс дәүләт һынауын уңышлы үтә һәм 1988 – 1989 йылдарҙа Афғанстанда файҙаланыла. Уның утлы “ауыҙ”ынан кеше түгел, афған тауҙары дер һелкенеп торғандыр.\n«Катюша», бәр шуларға батмус менән\nТик торғандан күңел бер йырҙы ҡабатлайсы. Русса бит әле ул, етмәһә.\nНа высокий берег, на крутой…\nАптырарһың. Һүҙ бит ҡорал тураһында ине. Йырҙың ни ҡыҫылышы? Катюша… Һы. Белгәндәр көлөп ҡуйғандыр – Бөйөк Ватан һуғышында “Катюша” тигән шәп хәрби машинабыҙ булған да инде! Одессала уға арнап стела ла ҡуйылған. Тап әлеге йыр арҡаһында алған шул атаманы күп дошманды юҡ иткән пушка.\n“Катюша” бик илһамландырғандыр, аҙағыраҡ та оҡшашыраҡ ҡоралдарға “Ванюша”, “Андрюша” тип исем ҡушҡандар.\nАп-анһат. Анһат тигәндән, шул исемле вертолет барлығын беләһегеҙме? Алыҫта түгел, үҙебеҙҙең ут күршелә – Татарстанда – сыҡҡан ул. “Ансат”, аңлашылыуынса, яп-ябай, ғәҙәти, ике двигателле күп маҡсатлы 7 – 9 урынлы вертолет ул.\n“Батмус” тигән минометыбыҙ бар. Ошондайҙарҙы теҙеп парадҡа сығарһаң, “Сана”һы ла эргәһендә киләсәк, ҡитға-ара “Маладис” (“Молодец”) баллистик ракетаһы, “Фантасмагория” тигән ракеталар менән идара итеүсе контейнер системаһы, “Конденсатор” үҙйөрөшлө орудиеһы аллы-артлы гөрһөлдәп барасаҡ. Һанай китһәң, арыу уҡ йыйыла икән ҡоралдар. Бына байлыҡ!\nБеҙҙең полицияның да ҡул осондағы ҡоралдары бик шәп атамалы. Был һөнәр эйәләре, кем әйтмешләй, “тучны” юморист.\nҺанайбыҙ һәм йылмаябыҙ: “Ласка” электрошокеры, “Аргумент”, “Сюрприз” резина суҡмарҙары, “Наҙлылыҡ”, “Прикол”, “Гөлләмә” ҡул бығауҙары, “Шаман” маскировка кейеме, “Фонтан” шартлауҙан һаҡлағысы, “Уют” ярсыҡтарҙан һаҡланыу юрғаны, “Сирень” газ баллонсығы һ.б., һ.б.\nСергей ШОЙГУ, Рәсәй оборона министры (былтыр Красноярскиҙа студенттар менән осрашыуҙағы сығышы):\n– Рәсәй донъяла иң заманса ҡоралға эйә, күп илдәргә бындай кимәлгә етеү ауырға төшәсәк. Беҙ ҡеүәтле ядро һәм ракета ҡалҡанына эйәбеҙ, меңәрләгән берәмек авиация средствоһы, үҫешкән заманса ракета һәм һауа һөжүменә ҡаршы системалар, донъяла тиңе булмаған самолеттар бар.\nРәсәй ҡоралын сит илдәр ҙә һатып ала. Тауар күләме артҡандан-арта. Ҡорал һатыу буйынса Рәсәй донъяла икенсе урында тора. 2020 йылға тиклем ҡорал һәм хәрби техника алыуға 22 триллион һум аҡса тотоноласаҡ. Оборонаны модернизациялауға 3,32 триллион һум аҡса йүнәлтеү күҙаллана.\nНимә тип кенә аталмаһын, ҡорал ҡорал инде ул. Һәр кемгә лә хәүефле. Эш исемдә түгел шул. Ә ҡоралдар бөгөн ҡеүәтле. Хатта патрондарға исем бирәләр. “Аждаһа һулышы” ғына ла ни тора! Был патрондар һуғышта ҡулланылмай, рөхсәт юҡ.\n“Металл шторм” кеүек атама рок музыкаһы төркөмөнә бик ярап ҡала һымаҡ. Ысынында был – кешелек уйлап тапҡан иң ҡурҡыныс ҡорал системаһы. Ни өсөнмө? Сөнки ул бер минутта миллион пуля сығара. Секундлап һанаһаҡ, 16 мең пуля! Сәпкә бер миллиметр ҙа ситкә яҙлыҡмай, теп-теүәл барып тейә. Был ҡоралды ҡулланғанда, әгәр ҙә теймәһә, тигән һорау бөтөнләй ҡуйылмай.\nКүләмле шартлау боеприпастары ла бар. Бер шундай бомба тотош биҫтәне юҡҡа сығара һәм унан ситтәге кешеләргә лә тәьҫир итә. Шартлау тулҡыны үлемесле. Айырыуса үпкәгә йоғонтоһо көслө. Кеше шартлауҙан иҫтән яҙмай, ә бер нисә секундта тонсоғоп үлә. Икенсе төрлө был ҡоралды “үпкә шартлауы” тип атаһалар, моғайын, һуғыштар шундуҡ туҡтар ине.\n27.06.2016 - Бөйөк Еңеүгә 71 йыл Исеме ташҡа уйып яҙылған


Ком: 0 // Уҡынылар: 1395 тапҡыр // Тотош уҡырға\nКом: 0 // Уҡынылар: 1142 тапҡыр // Тотош уҡырға\nКом: 2 // Уҡынылар: 2466 тапҡыр // Тотош уҡырға\n“Сода” компанияһында үҙгәрештәр\nЙәмғиәт // 30-07-2014, 00:30\nБашҡортостан сода компанияһы өр-яңы линияны — шыйыҡсаны фильтрлау бүлеген сафҡа индерҙе. Проекттың хаҡы — 600 миллион һум.\nСода етештереү ҡалдыҡтарынан торған шыйыҡсаны кәрәкле продуктҡа әүерелдереү өсөн эшкәртеү технологияһын стәрлетамаҡтар Рәсәйҙә тәүгеләрҙән булып ҡуллана башланы.\nИғтибар: “Трактор” операцияһы\n21 июлдән төбәктә “Трактор” операцияһы башланды. Уны республиканың Үҙйөрөшлө машиналарҙың һәм башҡа төр техниканың техник торошона күҙәтеү буйынса дәүләт инспекцияһы һәм Башҡортостан буйынса Эске эштәр министрлығының ЮХХДИ идаралығы үткәрә.


"Киске Өфө" гәзитенең "Бәйләнештә" социаль селтәрендәге "Башстатус" төркөмө менән берлектә иғлан иткән "Башҡорт китабы топ-100+" акцияһына сираттағы уҡыусыбыҙ ҡушылды. Ришат Зәйнәғәбдинов Ризаитдин Фәхретдиновтың "Нәсихәттәр" китабын уҡырға тәҡдим итә.\n- Ризаитдин Фәхретдиновтың "Нәсихәттәре" - балалар һәм ололар өсөн яҙылған мөһим ҡағиҙәләр йыйынтығы, халыҡ педагогикаһының тупланмаһы. Был йәшәйеш ҡағиҙәләре кешегә юғары белемле һәм юғары этик нормаларға тап килгән шәхес итеп үҫешергә ярҙам итә. Унда төрлө урында, төрлө кеше араһында үҙеңде нисек тоторға, аралашырға, уҡырға, туҡланырға, ғаилә мөнәсәбәттәре, гигиена ҡағиҙәләре һәм башҡа мөһим һорауҙар буйынса мәғлүмәттәр ябай, бөтәһенә лә аңлайышлы итеп яҙылған. Автор баланың төп тәрбиәселәре - ул атай һәм әсәй тип билдәләй, кешеләргә хас етешһеҙлектәрҙе юҡҡа сығарыу буйынса бөгөнгө көндә лә бик актуаль булған кәңәштәр бирә. "Нәсихәттәр" китабына ниндәйҙер яңылыҡ өҫтәп яҙыуы бик ауыр, сөнки ул тормоштоң бөтә яҡтарын да үҙ эсенә алған, дини һәм донъяуи белемгә нигеҙләнеп ижад ителгән. Ризаитдин Фәхретдиндең "Нәсихәттәр"ен ниндәйҙер кимәлдә Мишель Монтендең "Тәжрибәләр"е һәм Сенеканың "Луцилиоға әхлаҡи хаттар"ы менән сағыштырырға була. Был йыйынтыҡты, һис шикһеҙ, һәр кемгә өҫтәлдә, ҡул аҫтында тотоп уҡый торған китап рәүешендә тәҡдим итергә мөмкин. Сөнки һәр заманда ла "Нәсихәттәр" китабынан үҙеңә кәрәкле, ҡиммәтле бик күп мәғлүмәт табырға була. Ризаитдин Фәхретдиновтың был хеҙмәте башҡорт халҡының юғары мәҙәнилеген, әхлаҡи ҡиммәттәрен, рухи тәрбиәһен сағылдырған. Уны уҡыған һәр милләттәш үҙенә фәһем, аҡыл туплаһа, бүтән халыҡтар өсөн ул башҡорт донъяһы менән яҡындан танышыу сараһы.\nЯҙылған: 04.07.16 | Ҡаралған: 585


Имран (Мәрйәмдең атаһы) сүрәһе 6 страница\nЭлектронная библиотека » Религиоведение » Имран (Мәрйәмдең атаһы) сүрәһе 6 страница\n233.Әсәләр балаларын ике йыл дауамында имеҙергә тейеш. (Был хөкөм) имеҙеүҙән туҡтарға теләгәндәр өсөн. Ғөрөф-ғәҙәт буйынса (әсәләрҙең) ашау-эсеүе, кейеме баланың атаһы өҫтөнән булырға тейеш. Бер кемдән дә мөмкинлегенән артығы һоралмаҫ. Балаһы арҡаһында әсәһен рәнйетеү, бала өсөн атаһын рәнйетеү булмаһын.\n234.Арағыҙҙан берәү үлһә, уның тол ҡалған ҡатындары (башҡа ир менән аралашмайынса) йәки айырылған ҡатын яңғыҙы дүрт ай ҙа ун көн (ғиддәт) көтөп йәшәр. Бына ошо ваҡыт уҙыуға, улар шәриғәт ҡушҡанса, үҙ баштарына йәшәй башлаһа, һеҙҙең өсөн гөнаһ булмаҫ. Аллаһ һеҙ нимә эшләһәгеҙ ҙә, хәҡиҡәтән, беләҙер.\n235.(Ғиддәт тотҡан) ҡатындарға (никах менән) өйләнергә теләүегеҙ йәки шуға өмөт итеп, эстән генә хыяланып йөрөүегеҙҙә гөнаһ юҡ. Аллаһ беләлер, һеҙ уларҙы (был ҡағиҙәләрҙе) һис тә онотмаҫһығыҙ. Ләкин (ғиддәттәгеләрҙең) үҙҙәре менән йәшерен вәғәҙәләшмәгеҙ, әҙәп сиктәрендәге ғәҙәти һүҙҙәр генә һөйләгеҙ. (Мәжбүри булған) ғиддәт ваҡыты ахырына килеп етмәйенсә, никах тураһында һүҙ ҡуҙғатмағыҙ. Аңлы булығыҙ, ғиддәт уҙмайынса, никах тураһында һүҙ ҡуҙғатмағыҙ. Аңлы булығыҙ, Аллаһ һеҙҙең күңелегеҙҙәге ниәттәрҙең барыһын да, әлбиттә, белеп тора. Уның язаларынан ҡурҡығыҙ һәм йәнә белеп тороғоҙ: хәҡиҡәтән, Аллаһ бик күп мәрхәмәт итеүсе, Ул сабырҙыр.\n236.Никахлашҡандан һуң, ҡатынға ҡағылмаған булһағыҙ, ҡалым-бирнә алынмаған булһа, был ҡатынды талаҡ итһәгеҙ, гөнаһ юҡ. Мөлкәтегеҙ рөхсәт иткәнсә, мәтди ҡыҫынҡылыҡта булғанда ла, йола буйынса (айырылған ҡатынға) ярашлы итеп өлөш биреп ебәрегеҙ. Был эш изгелек итеүсенең бурысыҙыр. (237)Һеҙ уларҙы ҡағылмаған килеш айырһағыҙ, уларға мәһер тәғәйен иткән булһағыҙ, ул ваҡытта тәғәйенләнгән малдың яртыһы уларға булыр. Әгәр улар үҙҙәре мәһерҙән баш тартһа, ҡулында никах шарты булған кеше ғәфү итһен. (Һәй, ир кешеләр) һеҙҙең киң күңелле, бер-берегеҙгә изгелекле булыуығыҙ тәҡүәлеккә яҡын булыр. Һеҙгә бирелгән өҫтөнлөктө онотмағыҙ. Шөбһәһеҙ, һеҙ нимә ҡылһағыҙ, Аллаһ шуны күреп тора.\n238.Намаҙҙарҙы һәм урта намаҙҙы (икендене) ҡалдырмайынса дауам итегеҙ. Түбәнселек менән Аллаһҡа итәғәт итеп, намаҙ уҡығыҙ. (239)Ләкин (һуғыш ваҡытында, ташҡын баҫҡанда йәки шуға оҡшаш ҡурҡыныстар булғанда, итәғәт менән иркенләп намаҙ уҡырға мөмкинлектәр булмағанда) шөбһәле мөхиттә лә аяҡ өҫтө йәки ат өҫтөндә барғанда, (Ҡиблаға ҡарарлыҡ шарттар булмағанда ла) намаҙ уҡығыҙ. Ҡурҡыныс (йәки сирегеҙ) уҙып киткәндән һуң, элек белмәгәнегеҙҙе Аллаһ һеҙгә нисек өйрәткән булһа, шулай, Аллаһты маҡтап, намаҙ ҡылығыҙ.\n240.Берәүһе ҡатындарын тол ҡалдырып үлеп китһә, үлер алдынан ҡатындарына уның өйөндә мохтажлыҡ күрмәйенсә, бер йыл йәшәргә рөхсәт икәнлеге тураһында васыят әйтһен. Әгәр (тол ҡалғас) улар үҙ теләктәре менән өйҙән китһәләр һәм үҙҙәре теләгәнсә, шәриғәтсә йәшәй башлаһалар, гөнаһ юҡ. Аллаһ — һәр ваҡыт ҡөҙрәт һәм хикмәттәр эйәһе.\n241.Талаҡ ҡылынған ҡатындарға ирҙәре (шәриғәт ҡушҡанса) мал бүлеп бирергә тейеш. Ҡатын хаҡын боҙмау — мөьмин мосолмандарҙың изге бурысы.\n242.Һеҙҙең зиһендәрегеҙгә барып етһен тип, Аллаһ аяттарын бына шулай аңлата.\n243.Үлемдән ҡасып, меңдәрсә кешеләрҙең үҙ өйҙәренән атылып сыҡҡандарын һин күрмәнеңме ни? Аллаһ уларға:\n(Улар үлде) шунан һуң уларҙы терелтте. Хәҡиҡәтән, Аллаһ кешеләргә миһырбанлы, ләкин күптәрегеҙ шөкрәнә ҡылманығыҙ. 244.Аллаһ юлында һуғышығыҙ. Аңлы булығыҙ, Аллаһ һис шөбһәһеҙ, ишетеп-белеп тороусы.\n245.Әжәткә биргән кеүек, Аллаһ ҡаршыһында изгелек ҡылыусы (хәйер, зәкәт биреүсе) кем ул? Аллаһ та уны (дәрәжәһен, малын) ҡат-ҡат арттырыр. Аллаһ кемдеҙер ҡыҫтау йәшәтер, кемдәрҙеҙер мул йәшәтер. Бөтөнегөҙ ҙә бары тик Аллаһ хозурына килтереләсәкһегеҙ.\n246.Мусанан һуң килгән Исраил тоҡомоның етәкселәрен күрмәнеңме? Улар үҙҙәренә ебәрелгән пәйғәмбәргә:\n247.Уларға Пәйғәмбәр әйтте:\n248.Пәйғәмбәрҙәре уларға әйтте:\n249.Ғәскәре менән Талут юлға сыҡты. Ул әйтте:\n250.Улар (Талут әмерендәгеләр) Ялут ғәскәренә ҡаршы сыҡҡанда әйттеләр:\n251.Шулай итеп, улар (һуғыш башланыр-башланмаҫта) Аллаһ ярҙамы менән уларҙы (дошмандарҙы) ҡыуып таратты. (Мөьмин ғәскәре менән килгән) Дауыт Ялутты үлтерҙе. Аллаһ уға (Дауытҡа) хөкөмдарлыҡ һәм пәйғәмбәрлек дәрәжәһе бирҙе, ул өйрәнергә теләгәндәрҙе Аллаһ өйрәтте.\n252.Былар — Аллаһтың аяттарыҙыр. (Ий, Мөхәммәд) быларҙы һиңә хаҡлыҡ менән уҡыйбыҙ. Һин, әлбиттә, Беҙҙең илсебеҙ.\n253.(Был сүрәлә зикер ителгән) ул пәйғәмбәрҙәрҙе Беҙ бер-берһенән өҫтөн күрҙек (берһендә булған айырым-айырым һәләт икенсеһендә булмаҫ). Аллаһ уларҙың берһе менән һөйләшә, икенселәрен бөйөк дәрәжәләргә күтәрә. Мәрйәмдең улы Ғайсаға аңлайышлы, асыҡ аяттар индерҙек һәм уны Рух-Әль Ҡутдус менән ҡеүәтләндерҙек. Әгәр Аллаһ ихтыяр итһә ине, улар артынан килеүсе кешеләр, үҙҙәренә асыҡ китаптар килгәндән һуң да, бер-берҙәрен үлтермәгән булырҙар ине. Ләкин улар дошманлаштылар. Нәтижәлә, уларҙың ҡайһыһы иман килтерҙе, ҡайһылары кәферлеккә китте. Аллаһ уларҙың бер-берҙәрен үлтереүҙәрен теләмәһә, үлтертмәҫ ине. Әммә шуныһы бар, Аллаһ үҙе теләгәнсә ғәмәл ҡылыр.\n254.Ий, иман килтергән бәндәләрем, Беҙ һеҙгә биргән ризыктарҙы Әхирәт көнө килеп еткәнсе үк (Хаҡ юлында) сарыф итегеҙ (саҙаҡа бирегеҙ, йәтимдәргә ярҙам итегеҙ, зәкәт бирегеҙ, хаж ғибәҙәте ҡылығыҙ). Ул Көн килеп еткәс кенә алыш-биреш тә, дуҫлыҡ та, шәфәғәт тә булмаясаҡ. Кәферҙәр золом итеүселәрҙең үҙеҙер.\n255.Аллаһтың Үҙенән башҡа Илаһи ҡөҙрәткә эйә һәм тәңре булырҙай һис бер кем юҡ. Ул (мәңге) тере. Заты менән Ул һәр ваҡыт бар. Уны йоҡомһорау ҙа, йоҡо ла тотмай. Күктәрҙәге, Ерҙәге бөтөн нәмә Уныҡы ғына. Аллаһтың рөхсәте булмағанда, бер кем дә, бер кемдең дә гөнаһтарын ярлыҡай алмай. Ул Үҙе яралтҡандарҙың алда нимә күрәсәген, үткәнендә нимә күргәндәренең (ҡылғанын, ҡылмағанын, ҡыласағын, белгәнен, белмәгәнен, йәшергәнен, йәшермәгәнен) барыһын да белеп тора. Кешеләр уның ғилеменән башҡа бер нәмә лә эшләй алмаҫ. Уның көрсийе (ғилеме) күктәрҙе һәм Ерҙе үҙ эсенә алған. Аллаһҡа күктәрҙе, Ерҙе һаҡлап тороу һис тә ҡыйын түгел. Аллаһ ғәйәт бөйөк, ғәләмәт тә олуғтыр.\n256.Диндә ирекһеҙләү (көсләү) юҡ. (Ҡөръән ингәс) Хәҡиҡәт менән ялған бер-берҙәренән айырылды. Шайтандан баш тартып, иман килтергән кеше бер ҡасан да ҡутарып алып булмай торған тотҡаға (дөрөҫлөккә, Исламға) йәбешкән булыр. Хәҡиҡәтән, Аллаһ барыһын да ишетеүсе, һәр нәмәне белеп тороусы.\n257.Аллаһ — иман килтергәндәрҙең ярҙамсыһы. Ул уларҙы ҡараңғылыҡтан ҡотҡарып, нурға алып сығыр. Кәфер иткәндәрҙең дуҫы иһә шайтандыр. Ул нурҙан айырып, кешеләрҙе ҡараңғылыҡҡа алып керер. Шайтандар (һәм уларға эйәргән бәндәләр) — йәһәннәм эйәләре. Улар шунда ҡалыр.\n258.(Ий, Мөхәммәд) Аллаһ биргән мөлкәт менән аңһат ҡына байыған бер кешенең Ибраһим менән Раббы хаҡында нисек һүҙ көрәштереүен күрҙеңме һин? Ибраһим:\n259.Йәки түбәләре ишелеп, нигеҙҙәре емерелгән бер биҫтә биналарының емеректәре янынан уҙып барыуысыны күрмәнеңме? (Ул үҙ алдына):\n(М. Ғәлияҙыуынса, йөҙ йылдан һуң терелгән кеше ул — йөҙ йылдан һуң төрнәкләнгән Израил халҡының яҙмышына ишара. Боҙолмаған ризыҡ, һөйәктәренә ит ҡунып, йәнә терелгән ишәк тураһындағы хикәйәне лә күсермә мәғәнәһендә аңлау кәрәк. Был —төш һәм хикәйәт.)\n261.Малдарын Аллаһ юлында сарыф иткәндәрҙең хәле, ете башаҡ үҫтереп, һәр башаҡта йөҙ бөртөк орлоҡ биргән бер дана орлоҡтоң хәле кеүектер. Ихтыяр иткән кешеһенә Аллаһ ҡат-ҡат ниғмәт бирер. Аллаһ муллыҡ эйәһе һәм барыһын да белеп тороусы.\n262.Малдарын (Аллаһ юлында) сарыф итеп тә, биргән малдары өсөн үкенмәгәндәр, кешене рәнйетмәгәндәр Аллаһтың әжеренә лайыҡ. Уларға бер ниндәй ҙә ҡурҡыныс янамаҫ, улар өҫтөнә ҡайғы килмәҫ.\n263.(Кешеләргә) тәмле һүҙ әйтеү һәм (уларҙың) хаталарын кисерә белеү, рәнйетеп, теләр-теләмәҫ бирелгән хәйерҙән артығыраҡ. Аллаһ (ҡолдарының саҙаҡаларына) мохтаж түгел, Ул бай һәм сабыр.\n264.Әй, мөьминдәр, кешеләргә күрһәтер өсөн генә саҙаҡа-мал бирмәгеҙ. Аллаһҡа, Әхирәт көнөнә ышанмаған кәфер кеүек, хөсөтлөк менән, кешене рәнйетеп саҙаҡа бирмәгеҙ. Был кешенең хәле, өҫтө тупраҡ менән ҡапланған таш-ҡаяныҡы кеүек; ҡойоп ямғыр яуғандан һуң, ҡая-таш шып-шыма булып ҡала (таш өҫтөндәге тупраҡ иген сәсһәң дә уңыш бирә алмай, уны ямғыр йыуып алып китә). Былар (донъялыҡта) ҡылған (яҡшы) эштәренең берһенән дә (сауап) ҡеүәт ала алмаҫтар. Аллаһ кәферҙәр гөруһына (өйөрөнә)һидәйәт бирмәҫ.


Башҡортостанда ужым культураларының 5-6 проценты зыян күргән\nБыл дөйөмләштерелгән күрһәткес һәм ҡышты сыға алмаған ужым баҫыуҙары һәр районда төрлөсә. Төньяҡ райондарҙа көҙгөһөн сәселгән культуралар яҡшыраҡ һаҡланһа, көньяҡ райондарҙа юғалтыуҙар күберәк. Был әлбиттә, төрлө факторҙарға бәйле. Орлоҡ сифатынан алып һауа торошона тиклем. Ужым быйыл нисек һаҡланған һәм аграрийҙар ниндәй уңыш көтә?\nБәхеткә күрә, быйыл һауа торошо һаранланып торманы. Аграрийҙарға хатта, ҡар ҡапларға ла тура килмәне. Өфө эргәһендәге сәсеүлектәрҙә лә көрттөң ҡалынлығы бер метрға тиклем етә яҙған. Һөҙөмтә күҙ алдында.\nШулай ҙа «Артеминда» хужалығы уңышты ҡар менән дымлылыҡҡа ғына ышанып япһармай. Орлоҡ сифаты ла хәл иткес роль уйнай, ти улар. Ҡышҡылыҡҡа ер ҡуйынына тапшырыласаҡ культуралар төрлө ауырыуҙарҙан да һаҡлана.\nӘ бына республиканың көньяҡ райондарына уңыш әҙерәк йылмайған. Ҡар Урал аръяғында ҡалын түгел. Етмәһә, көҙ айҙарының ҡоро тороуы ла ужым сәсеүҙе һуңлатты, ти ауыл хужалығы эшсәндәре.\nРеспубликаның төньяғында ужым культураларының ни бары өс проценты ғына зыян күрһә, көньяҡта яландарҙың 15 процентын ҡайтанан сәсергә кәрәк буласаҡ. Йәмғеһе, республикала ужымға 6 йөҙ мең гектар сәсеүлектәр билдәләнгән. Ләкин көҙгө ерҙең дымһыҙ булыуы арҡаһында план ике йөҙ мең гектарға тиклем үтәлмәй ҡалды.\nТап ошо яңы технологияға аграрийҙар ҙур өмөттәр бағлай. Әгәр уны ваҡытында ҡулланып өлгөргәндә ужым йөҙ процентҡа һаҡланасаҡ, ти белгестәр. Быйылға инде зыян күргән баҫыуҙарҙа яңынан сәсеү эштәре башҡарыласаҡ. Гектар ҡеүәтен арттырыу өсөн орлоҡ сифатын да алдан хәстәрләү мөһим , ти белгестәр.\nИгенселек өсөн хәүефле төбәк һаналған Башҡортостан хужалыҡтары ужымды мөмкин тиклем күберәк сәсеп ҡалдырырға тырыша. Яҙғыһын сәселгән менән сағыштырғанда, уның гектар ҡеүәте лә 5-6 центерға юғарыраҡ була. Быйылғы ужымдың сағыштырмаса яҡшы һаҡланғанын иҫәпкә алғанда, мул уңышҡа өмөт итергә була, тиауыл эшсәндәре.


Өфө - торлаҡ хаҡы буйынса 18-се урында // Иҡтисад | новости башинформ.рф\nӨфө - торлаҡ хаҡы буйынса 18-се урында\n16:41, 1 октября 2009 Иҡтисад\nБыйылғы туғыҙ ай йомғаҡтары буйынса Өфө илдең 500 меңдән ашыу кеше йәшәгән 33 ҡалаһы исемлегендә торлаҡ хаҡы буйынса 18-се урында тора. Был исемлеккә Мәскәү һәм Санкт-Петербург инмәй.\n"Эксперт" күсемһеҙ милек агентлыҡтары селтәре мәғлүмәттәренә ҡарағанда, сентябрҙә 33 ҙур ҡала буйынса бер квадрат метрҙың хаҡы уртаса 2,5 процентҡа — 38 мең һумға тиклем кәмене. 2009 йыл башынан алып хаҡтар 23 процентҡа төштө.\nӨфө буйынса бер квадраттың уртаса хаҡы бөгөн 37900 һум тәшкил итә.\n2009 йылдың туғыҙ айы йомғаҡтары буйынса хаҡ кәмеү лидерҙары: Волгоград (39 процент), Пермь (33), Владивосток (29), Мәскәү (28), Тольятти (28).\nНовосибирскиҙа, Силәбелә, Липецкиҙа, Дондағы Ростовта, Һамарҙа хаҡтар 26 процентҡа кәмегән. Омскиҙа, Астраханда, Красноярскиҙа, Өфөлә — 25 процентҡа.


Төбәктең дини лидерҙары хеҙмәттәшлек тураһында Килешеүгә ҡул ҡуйҙы // Йәмғиәт | новости башинформ.рф\nТөбәктең дини лидерҙары хеҙмәттәшлек тураһында Килешеүгә ҡул ҡуйҙы\n9:08, 21 мая 2014 Йәмғиәт\nБашҡортостанда республиканың традицион дини берләшмәләре араһында хеҙмәттәшлек тураһында Килешеүгә ҡул ҡуйылды. Документты төбәктең йәһүд, православие һәм мосолман үҙәктәре етәкселәренең ҡултамғалары нығытты. Килешеү «Диндәрҙең аралашыуы — милли берҙәмлек нигеҙе» Республика йәштәр слеты сиктәрендә өлгәшелде.\nТантаналы сарала Башҡортостан Президенты Рөстәм Хәмитовтың мөрәжәғәте уҡып ишеттерелде.\n«Рәсәй йәмғиәтендә традицион диндәр халыҡтар араһында берҙәмлекте нығытыуға, кешеләрҙең рухи камиллашыуына тәьҫир итә. Ижтимағи мөһим мәсьәләләрҙе хәл иткәндә конфессия-ара донъя өсөн дәүләт менән бер рәттән яуаплылыҡ алған, кешеләрҙең рухи деформацияһына ҡаршы торорға тырышҡан абруйлы дини эшмәкәрҙәрҙең әүҙем ҡатнашыуы мөһим. Һуңғы йылдарҙа, ксенофобия һәм милләтселек нигеҙендә берләшкән, киҫкен экстремистик йәштәр ойошмаларының йәнләнеүе айырыуса борсой.\nБашҡортостанда милләт-ара һәм конфессия-ара хеҙмәттәшлек йәшәү нормаһына әйләнде. Был юҫыҡта дини йәштәр ойошмалары ҙур эш башҡара, улар мәҙәни һәм спорт саралары уҙғара, мәғрифәтселек һәм хәйри акцияларында әүҙем ҡатнаша. Уларҙың бөтәһе лә күп быуаттар буйына нығынған дини йолаларҙы, төрлө милләт һәм дин вәкилдәре араһында асыҡ мөнәсәбәттәрҙе нығытыуға йүнәлтелгән», — тиелә республика башлығы мөрәжәғәтендә.


Ҡөрьәндең янмауын үҙебеҙ күрҙек! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Ҡөрьәндең янмауын үҙебеҙ күрҙек!\nҠөрьәндең янмауын үҙебеҙ күрҙек! 30.03.2012 // Йәмғиәт\nТөнгө тынлыҡты ярып телефон шылтыраны. Ҡурҡыныс хәбәр еткерҙеләр: күрше ауылда янғын сыҡҡан. Этҡол ауыл Советына ҡараған Аҙнайҙа бер өй яна икән. Шөкөр, беҙҙең яҡта халыҡ кеше ҡайғыһына битараф түгел — шунда уҡ янғын һүндереү машинаһы ҡуҙғалды, ирҙәр ҙә ярҙамға ашыҡты...\nҠыҙғанысҡа ҡаршы, ағас йорт бик тиҙ янып бөттө, шулай ҙа ут һүндереүселәр күрше ихаталар зыян күрмәһен өсөн бар көсөн һалды. Шуныһы ҡыуаныслы: бәлә килгән өйҙә бер кем дә йәшәмәгән булып сыҡты. Хужалары вафат булғандан һуң ул буш торған.\nБурҙан ҡалһа ла, уттан ҡалмай, тип бик дөрөҫ әйтелгән. Бер-ике сәғәт эсендә бынамын тигән өй көл-күмергә әйләнде. Эстәге йыһаз ғына түгел, хатта диуарҙар, ҡыйыҡ та утҡа ҡаршы тора алманы. Шул саҡ емереклек, торонбаштар, көл араһынан Ҡөрьәндең килеп сығыуы мөғжизәнең дә мөғжизәһе ине.\nЯнмай ҡалған изге китапҡа янғын һүндереүсе Рафаэль ағай Фәхретдинов юлыға һәм шаҡ ҡата. Тегеп беркетелгән боронғо өс Ҡөрьәндең хатта ҡаты тышлығы ла булмай. Һәм, ни мөғжизә, уның йоҡа ғына беренсе битенә лә ут теймәгән!\nОшоноң кеүек осраҡтар тураһында йыш ишетелә, әммә, үҙ күҙең менән күрмәгәнгә, ышанып та булмай. Йорттоң элекке хужаһы уҡымышлы һәм бик диндар кеше булған, тиҙәр. Изге китап диван аҫтындағы йәшниктә һаҡланған. Ут сыҡҡандан һуң йыһаздың әҫәре лә ҡалмаһа, Аллаһ китабына иһә бер ни ҙә булмаған. Хоҙайҙың ҡөҙрәте был, йәмәғәт, башҡаса бер нисек тә аңлатыу мөмкин түгел.\nUrman от 16.04.2012, 01:30\nСәләм Әлфиә һеңлем! Ошоларҙы күреп инанғандан һуң, үҙегеҙ Аллаһҡа Иман килтереп Ислам динен ҡабул иттегеҙме һуң?


«Моңдонъя» яңылыҡтары » «Йәшлек» гәзите | Газета "Йэшлек"\nГазета "Йәшлек" » Махсус биттәр » «Моңдонъя» яңылыҡтары\n07.09.2010 «Моңдонъя» яңылыҡтары\nХөсәйен Әхмәтов исемендәге Башҡорт дәүләт филармонияһы «Алтын көҙҙөң моңдары» тип аталған музыкаль проект әҙерләй. Ике туғандаш халыҡтың дуҫлығын нығытыр өсөн ойошторолған концертта 23, 24 сентябрҙә башҡорт һәм татар эстрадаһының иң сағыу «йондоҙ»ҙары сығыш яһаясаҡ.\nФилармония тамашасы менән осрашыуға етди әҙерләнә. Музыкаль фестивалдә ҡатнашыу өсөн Фәдис Ғәниев, Әлфиә Юлсурина, Азамат Тимеров, Гөлсөм Бикбулатова, Фәрүәз Урманшин, Зилә һәм Хәсән Усмановтар, Рима Амангилдина һәм тағы әллә күпме билдәле артист саҡырылған.\nТамашасы күңеленә хуш килерлек халыҡ һәм автор йырҙары, туған көй-моңдар яңғыраясаҡ. Йәйге ялдан һуң йыр-моңға һыуһаған күңелдәрҙе күңелле тамаша көтә.\n«Беҙгә барыбер» юбилейға йыя\n19 cентябрҙә «Өфө уттары»нда танылған «Беҙгә барыбер» башҡорт КВН командаһы юмор яратыусыларҙы үҙенең 5 йыллыҡ юбилейына саҡыра.\nУларҙың үҙенсәлекле юморын һағынған тамашасыларҙы йәиһә уның менән танышырға теләгәндәрҙе МС Баш, Сәғиҙулла Байегет, Радик Юлъяҡшин, Раил Өмөтбаев һәм башҡорт эстрадаһының башҡа «йондоҙ»ҙары ҡатнашлығында сағыу кисә көтә.


Александр Георгиевич СЕРЕБРЕННИКОВ\n1904 йылдың июнендә Учалы районының Бәләкәй Ҡаҙаҡҡол ауылында эшсе ғаиләһендә тыуған (икенсе мәғлүмәттәр буйынса - Белорет районы Йүрүҙән станцияһында). 1943 йылдан ВКП(б) ағзаһы. Башланғыс белемле. Силәбе ѳлкәһенең Верхнеуральск ҡалаһында - быйма баҫыусы, Белорет ҡалаһында аяҡ кейемдәре артелендә эшләй.\n1942 йылдың февралендә Белорет район хәрби комиссариаты тарафынан армияға саҡырыла. 1942 йылдың май айынан хәрәкәт итеүсе армияла. 25-се гвардия уҡсылар полкының (6-сы гвардия уҡсылар дивизияһы, 13-сѳ армия, Үҙәк фронт) взвод командиры ярҙамсыһы, гвардия ѳлкән сержанты Александр Серебренников Орлов-Курск йүнәлешендәге һуғыштарҙа батырлыҡ күрһәтә. Яраланып сафтан сыҡҡан взвод командирын алмаштырып, Александр Серебренников дошмандың һигеҙ ҡаты һѳжүмен кире ҡағыу менән етәкселек итә. 1943 йылдың 8 июлендә, дошман автоматсылары тѳркѳмѳ позицияға үтеп ингән иң киҫкен мәлдә, ҡыйыу йѳрәкле гвардия ѳлкән сержанты взводты һѳжүмгә әйҙәп, хәлде кѳйләй, әммә үҙе һәләк була. Ул Курск ѳлкәһенең Поныров районы Ольховатка ауылында ерләнә.\nСССР Юғары Советы Президиумының 1943 йылдың 27 авгусындағы Указы менән А.Г. Серебренниковҡа үлгәндән һуң Советтар Союзы Геройы исеме бирелә. Ул шулай уҡ Ленин ордены менән наградланған.\nГерой исеме менән Белорет ҡалаһында һәм Курск ѳлкәһенең Поныров районындағы Ольховатка ауылында урамдар аталған. 1965 йылдың декабрендә Белорет ҡалаһының 17-се гимназияһы янында А.Г. Серебренниковҡа һәйкәл асыла, ә Геройҙар аллеяһында уның бюсы ҡуйыла. 1972 йылдан бирле Советтар Союзы Геройы иҫтәлегенә Белорет ҡалаһында традицион саңғы ярыштары уҙғарыла.


Суперлига командалары араһында волейбол буйынса Рәсәй чемпионатының икенсе тур уйындары үтте\nӨфөнөң «Урал» клубы үҙ майҙанында Ҡазандың «Зенит» волейболсыларын ҡабул итте.\nЯҡташтарыбыҙ дәғүәселәргә өсөнсө партияла ғына ҡаршылыҡ күрһәтә алды. Һөҙөмтәлә ҡунаҡтар 3:1 иҫәбе менән еңеү яуланы. Йәкшәмбе яҡташтарыбыҙ Яңы Уренгойҙа урындағы «Факел» клубы менән осраша.\nӘ бына «Толпар» командаһы күрше республика вәкилдәренән икенсе уйында ла көслөрәк булып сыҡты. Йәш хоккейсыларыбыҙҙың «Ирбис» клубы менән осрашыуы 5:4 иҫәбе менән тамамланды. Һуңғы шайбаны Степан Хрипунов финал сиренаһына 49 секунд ҡалыуға индерҙе. Венер Сафин дружинаһы киләһе уйынын 12 октябрҙә Түбәнге Каманың «Реактор»ына ҡаршы үткәрә.


Мәғлүмәт сәйәсәте комиссияһында – көнүҙәк һорауҙар | Всемирный курултай башкир\nКисә, 29 майҙа, Бөтә донъя башҡорттары ҡоролтайы Башҡарма комитеты ҡарамағындағы Мәғлүмәт сәйәсәте комиссияһы ултырышы үтте. Унда башҡорт телендә нәшер ителгән район баҫмаларының бөгөнгө хәле, Рәсәй төбәктәрендәге милләттәштәрҙе туплаусы төп сараларҙың береһе булған башҡорт баҫмаларын һаҡлап ҡалыу зарурлығы тураһында һүҙ барҙы. Шулай уҡ башҡорт халҡының милли мираҫына ҡул һуҙып, уны үҙҙәренеке итеп күрһәтеү, тарихты боҙоуға юл ҡуйылған осраҡтар буйынса БР Гуманитар тикшеренеүҙәр институтының өлкән хеҙмәткәре Азат Бирҙин һәм Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты фольклористика бүлеге мөдире Гөлнур Хөсәйенова сығыш яһаны.\nСарала Бөтә донъя башҡорттары ҡоролтайы Башҡарма комитеты рәйесе, Башҡортостандың Дәүләт Йыйылышы – Ҡоролтай депутаты Әмир Ишемғолов, Ҡоролтай ҡарамағындағы Башҡорт халҡының тарихы комиссияһы ағзалары ғалим-этнолог Закирйән Әминев, тарихсылар Нурислам Ҡалмантаев, Салауат Хәмиҙуллин, “Башҡортостан Республикаһы” нәшриәт йорто директоры Венера Хәкимова, Башҡортостан юлдаш телеканалы һәм “Рәсәй1-Башҡортостан” каналы вәкилдәре, республика баҫмалары мөхәррирҙәре ҡатнашты.\n– Бөгөн Салауат Юлаевҡа, Әхмәтзәки Вәлидигә, Торатауға бәйле интернетҡа насар мәғлүмәт ырғытып, халыҡты ҡуҙғаталар. Бындай осраҡтарҙы, әлбиттә, журналистарға ҡарап, күҙәтеп барырға кәрәк. Әммә ваҡиғаларға бәйле дөрөҫ комментарий биреү, дөрөҫ яуап ҡайтара белеү ҙә мөһим. Мәҫәлән, Салауат батырҙы яҡлап, ул бандит түгел, тип шауланы халыҡ. Был – төптө хата. Бындай кире һүҙҙәрҙе бөтөнләй ҡулланырға ярамай. Сөнки ул – ихтилалсы. Уны батшабикә Екатерина II үҙе лә ихтилалсы, башҡорт халҡының юлбашсыһы тип таныған. Адекват төшөнсәләр ҡулланығыҙ, матбуғатта, интернет селтәрендә бәхәсле мәҡәләләр буйынса эксперттар менән кәңәшләшеп яуап ҡайтарығыҙ. Һеҙҙең менән эшләрлек эксперттар алдығыҙҙа ултыра, – тип, Азат Бирҙин һуңғы арала күҙәтелгән ваҡиғаларҙы яҡтыртҡанда Ҡоролтайҙың Башҡорт халҡының комиссияһы составында эшләгән тарихсыларға мөрәжәғәт итергә тәҡдим итте.\nХалҡыбыҙҙың бай мираҫын – фольклор, оҙон көй, риүәйәт-легендалар, хатта эпостарҙы ла һуңғы йылдарҙа башҡа милләттең мираҫы тип күрһәткән бихисап китаптар сыға. Был мәсьәләне лә Мәғлүмәт сәйәсәте комиссияһы ағзалары иғтибарҙан сығармаҫҡа тәҡдим итте. Тарихсы Салауат Хәмиҙуллин әйтеүенсә, бындай әҙәбиәт ғилми күҙлектән тикшерелеп, ваҡытында ҡаты тәнҡит утына тотолһон ине ул. Ғилми берләшмәләр, билдәле ғалимдар тарафынан кире баһа бирелгән китаптарға һуңынан аспиранттар, йәш ғалимдар һылтанма яһамаясак.\nУлтырышта ҡаралған тағы бер етди тема – милли баҫмаларҙың бөгөнгө хәле. Ауырғазы районында сығарылған “Рух” гәзитенең сығарылыш мөхәррире Рәүилә Барҙыбаева әйтеүенсә, уларҙың баҫмаһына әле оптимизация янай.\n– Район халҡы беҙҙе Благовещенда сыҡҡан 6 районға иҫәпләнгән “Йәйғор” гәзитенә ҡушыуҙарына риза түгел. Милли баҫмалар үҙ республикабыҙҙа ниңә кәмһетелергә тейеш һуң? Ниңә тап башҡорт гәзиттәре бөтөп бара? – тигән һорау ҡуйҙы Рәүилә Барҙыбаева. “Башҡортостан Республикаһы” нәшриәт йорто директоры Венера Хәкимова әйтеүенсә, бөтөн баҫмалар ҙа тәү сиратта иҡтисади йәһәттән, йәғни табыш килтерәме, зыянға эшләйме, тиражы һәм баҫманың интернеттағы сайтын нисә кеше инеп ҡарауы буйынса баһалана.\n– Мәҫәлән, һеҙҙең гәзит 31 мең табыш эшләгән, әммә уны нәшер итеү өсөн беҙ 400 мең сарыф иткәнбеҙ. Республикала башҡорт телендәге район баҫмалары араһында бер “Һаҡмар” гәзите генә табышлы эшләй, башҡалары – зыянға. Милли баҫмаларға Рәсәйҙә айырып ҡарау юҡ, шуныһы ҡыйын. Барыбыҙға ла бер үк талаптар ҡуйылған. Әгәр норматив үтәлмәй икән, үҙгәртеп ҡороу буйынса һорау ҡуйыла, – тип билдәләне Венера Миҙхәт ҡыҙы. – “Рух” гәзитенә килгәндә, әгәр ауырғазылар дәррәү гәзиткә яҙылып, артабан да баҫманы һаҡлап ҡалыу өсөн барыһын да эшләргә вәғәҙә бирһә, ҡаршы булмаҫбыҙ.\nДәүләт Йыйылышы – Ҡоролтайҙа Ауырғазы, Ғафури райондары халҡының мәнфәғәтен күҙәткән депутат булараҡ, Бөтә донъя башҡорттары ҡоролтайы рәйесе Әмир Ишемғолов та был мәсьәләне контролгә алырға, ыңғай хәл итеү юлдарын эҙләргә һүҙ бирҙе.\nКомиссия ултырышында Ғәйнә башҡорттары вәкиле булараҡ сығыш яһаған Пермь крайы башҡорттары ҡоролтайы рәйесе Рәсил Тимерғәзи улы Мөхәмәтйәнов та 2017 йылға тиклем Асҡын районы нәшриәт йорто нигеҙендә сығып килгән “Пермь башҡорттары” гәзитен һаҡлап ҡалыуҙы һорап мөрәжәғәт итте.\n– Пермь башҡорттарының баҫмаһы сыға башлауға быйыл 10 йыл тула. Юбилей йылында финанс ярҙамһыҙ ҡалдыҡ. Асҡын районының “Йәнтөйәк” гәзите редакцияһы менән һөҙөмтәле хеҙмәттәшлек итә инек. Быйыл башҡортса бер һүҙ белмәгән шәхси нәшриәтселәргә мөрәжәғәт итергә мәжбүр булдыҡ. Ғәйнәләрҙең берҙән-бер баҫмаһын һаҡлап ҡалыу 2022 йылғы Халыҡ иҫәбен алыу алдынан айырыуса көнүҙәк, – тип Рәсил Мөхәмәтйәнов “Пермь башҡорттары” гәзитен Башҡортостандың Матбуғат һәм киң мәғлүмәт саралары агентлығы ҡанатына алыуҙы һораны.\nМәғлүмәт сәйәсәте комиссияһы ултырышына йомғаҡ яһап, Бөтә донъя башҡорттары ҡоролтайы рәйесе Әмир Ишемғолов диалогта ҡатнашҡан киң мәғлүмәт саралары вәкилдәренә рәхмәт белдерҙе һәм ултырышта ҡаралған мәсьәләләрҙе хәл итеү өсөн Комиссия ҡарары нигеҙендә Башҡортостан Республикаһы Хөкүмәтенә, Мәҙәниәт министрлығына, башҡа төрлө вәкәләтле урындарға мөрәжәғәттәр буласағын билдәләне.\n« Курултай просит общественность поддержать петицию «За сохранение родных языков»